“Ibu Tetap Nak Anak Dia Ni Merasa Durian Dari Pokok Sendiri…”-Ibu Gigih Cari Syarikat Kurier Buat Anak Sebak & Gembira!

Siapa tak seronok kalau dapat berkotak-kotak kiriman daripada seseorang, lagi-lagi daripada orang tersayang. Inilah kegembiraan yang ingin dikongsikan oleh seorang anak yang menerima kiriman yang tidak disangka-sangka daripada ibunya di kampung.

“Yeayy dapat durian fresh dari Pahang 🤍 terima kasih ibu n family pahang ❤🥰 setelah sekian lama tak dapat balik pahang 🥲 RINDUUUUU 😭🥺”

Demikian kapsyen yang ditulis pada video yang dikongsikan di aplikasi TikTok

Sehingga kini video tersebut telah mendapat perhatian hingga ditonton 242.7K jumlahnya.

Memetik perkongsian cerita Nur Amirah Afiqah Hamdan bersama mStar, buah durian yang dikirim ibunya adalah durian kampung hasil daripada kebun milik keluarganya di Chenor, Pahang.

“Sebenarnya ada beberapa pokok dekat kebun tapi musim-musim sebelum ini tak menjadi. Kalau balik kampung, kami selalu pergi kebun ibu saudara sahaja dekat Jerantut, Temerloh.

“Tiba-tiba beberapa bulan lalu, ibu beritahu pokok-pokok durian kami keluarkan bunga. Hari-hari juga ibu update pasal pokok durian, siap bagi gambar tunjuk buah yang tengah lebat.

“Bila dah mula gugur baru-baru ini, ibu pun cuba pos. Mula-mula dia tanya satu syarikat kurier tapi mereka tidak terima. Ibu cuba lagi tanya kurier lain dan mereka terima sebab ibu bungkus elok tak ada bau.

“Alhamdulillah, baru sahaja sampai tiga hari lalu… ibu kirim tiga parcel. Bukan buah durian sahaja, siap ada petai lagi. Hari pertama semua lima biji durian habis dimakan bersama keluarga mentua yang tinggal di sini,” jelas anak bongsu daripada tiga beradik ini yang menetap jauh berbanding dua abangnya yang tinggal berdekatan dengan ibunya di kampung.

Tambahnya lagi,”Ibu tetap nak anak dia yang duduk jauh ni merasa hasil durian dari kebun sendiri. Maklumlah saya pun dah hampir lima bulan tak balik Chenor. Kali terakhir balik kampung adalah ketika majlis pernikahan saya.

“Siapa tak rindu…tapi tak balik pun tak apalah sebab dapat durian yang ibu kirim. Terubat juga rindu.

“Ibu kirim lagi buah-buahan trip kedua. Ada durian, rambutan dan buah mesta,” ujarnya dan turut berkongsi video menerima parcel kali kedua yang istimewa daripada ibunya.

Meninjau di ruangan komen, ramai turut berkongsi rasa rindu untuk pulang ke kampung untuk menikmati durian di kebun sendiri. Tidak kurang ramai ingin tahu proses untuk lakukan perhantaran durian yang dilakukan oleh ibu Nur Amirah.  Semuanya dijelaskan olehnya di ruangan komen dan  semoga ianya memberi manfaat untuk semua.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Suami Begitu Sayang Isteri Walaupun Ketika Hamil. Kenali Sikap Suami Mitahli Ni!

Kadang-kadang, para suami sukar hendak faham keadaan isteri bila sedang hamil atau berbadan dua. Macam-macam kerenah dan perubahan yang berlaku kepada isteri. Ketika isteri mengandung, suami janganlah membiarkan isteri keseorangan melayan emosinya yang tidak stabil itu.

Suami kena bertanggungjawab dan beri perhatian kepada isteri kerana ketika itu perasaan isteri sangat sensitif. Dia sangat memerlukan perhatian daripada suami yang dicintainya. Ada beberapa perkara ini yang mesti dibuat oleh suami sepanjang si isteri mengandung.

1. Tunjukkan kasih sayang dengan ikhlas

Layanlah segala kehendak isteri selagi ia tidak bertentangan dengan agama dan mengikut kemampuan suami. Maklumlah isteri tersayang anda sedang mengandungkan zuriat anda juga.

2. Jujur dan setia terhadap isteri

Jangan pula disebabkan isteri sedang ‘mabuk’ mengandung, anda mengambil kesempatan berlaku curang kepadanya. Awas para suami jika berkelakuan sedemikian.

3. Kawal marah

Suami hendaklah menjauhkan diri daripada cepat marah dan naik angin dengan isteri. Bersabarlah menghadapi kerenah orang mengandung.

4. Mudah memaafkan isteri

Kalau isteri ada berbuat silap, segera maafkan dia. Dia kini sedang mengandungkan anak anda, jadi fahamilah emosi wanita hamil yang mudah berubah. Mengandung akan memberi tekanan terhadap wanita dari segi fizikal, ia harus menampung kandungannya, tubuh badannya bekerja lebih kuat.

Jantungnya mengepam darah 40% lebih daripada keadaan biasa. Buah pinggangnya harus mengendalikan pembuangan kotoran bayinya. wanita mengandung juga mengalami perubahan emosi, maka tugas para suamilah yang menjaga hati para isteri

5. Banyakkan bertaubat kepada Allah SWT

Sebagai salah satu cara menzahirkan kesyukuran dan memohon keampunan daripada Allah agar Dia memudahkan isteri anda melalui fasa kehamilan tanpa sebarang masalah.

6. Rajin membaca al-Quran

Amalan membaca al-Quran sememangnya bagus untuk memohon kepada Allah agar anak dalam kandungan memahami keinginan baik yang terkandung dalam al-Quran.

7. Hendaklah banyak berpuasa sunat

Suami digalakkan banyak berpuasa sunat, Isnin dan Khamis.

8. Elak pergi ke tempat maksiat

Sebaiknya elakkan diri anda daripada menjejaki tempat-tempat maksiat dan hiburan melalaikan. Sebagai ketua keluarga, sudah tentu suami perlu menunjukkan contoh terbaik kepada isteri dan anak yang dikandung.

9. Hendaklah rajin mengerjakan solat berjemaah

Kunci kejayaan dan kehebatan seorang lelaki adalah apabila dia istiqamah mengerjakan solat berjemaah di masjid setiap waktu solat.

10. Dilarang makan benda yang haram

Jangan sekali-kali makan benda yang haram atau dari sumber yang haram apatah lagi memberi rezeki yang tidak halal kepada isteri dan anak dalam kandungan.

11. Banyakkan berdoa dan bersolat sunat

Suami mesti banyak mengerjakan solat sunat dan membaca doa keselamatan untuk keselamatan isteri yang sedang mengandung dan anak dalam kandungan.

12. Jaga aurat

Suami dilarang membuka aurat kerana dikhuatiri mempengaruhi akhlak anak yang bakal lahir kelak.


“Flip & Pandai Berenang. Bukan Biasa-Biasa. Power.” Aksi ‘Terjun Tiruk’ Matin Raih Pujian. Part Minta Orang Diam Tu Lucu!

Dalam perkongsian terbaru, Shuib Sepahtu muatnaik satu video anaknya Matin membuat terjunan papan anjal di salah sebuah taman tema.

Apa Yang mencuri tumpuan ramai adalah aksisi kecil ini yang cukup menarik sehingga meraih pujian ramai.

Aksi terjunan Ariq Matin ini bukan biasa-biasa. Dia terjun dari aras yang agak tinggi juga bagi seorang kanak-kanak. Namun dia yang lengkap berpakaian renang tetap yakin dan tidak menampakkan rasa gayat berada di ketinggian tersebut.

Bukan itu sahaja, aksi selamba anak ketiga Shuib dan Allahyarham Siti Sarah ini meminta semua orang diam membuatkan ramai terhibur.

Dia dilihat meminta hos yang berada di situ untuk senyap sambil meletakkan jarinya di mulut. Gelagat Matin ini sudah cukup menghiburkan dan apabila Matin melakukan terjunan, ramai penonton bersorak Kagum.

Shuib pada ketika ini sedang membawa ketiga-tiga orang anaknya pergi bercuti. Perkongsian tersebut adalah Salah satu aktiviti anak-anaknya Di taman Tema tersebut.

Untuk rekod, Shuib dan arwah Siti Sarah mendirikan rumah tangga pada 26 Februari 2011.

Siti Sarah, 37, menghembuskan nafas terakhir pada pukul 5.13 pagi Isnin, 9 Ogos lalu di PPUKM Kuala Lumpur akibat Covid-19.


Bab Makan Jangan Berkira. Kalau Anak-anak Nak Merasa, Usahakanlah. Deep Perkongsian Ni!

Orang dulu-dulu suka berpesan kalau kedekut sekali pun, bab makan jangan berkira.

Umumnya setiap makanan yang berkhasiat dan enak seperti yang kita tahu kebanyakkan harganya sedikit mahal. Namun demi keluarga tercinta, apalah salahnya sekali sekala diraikan selera dengan menjamu hidangan yang istimewa.

Pun begitu, jangan pula hingga membazir dan makanlah mengikut keperluan. Apabila tekak anak-anak teringin hendak merasa sesuatu dan kita tahu kita mampu untuk membelinya, mengapa tidak dibeli?

Ikuti juga perkongsian daripada Farizal Radzali berkenaan jangan berkira bab makan ini dan semoga ianya bermanfaat.

Bab makan, jangan berkira. Kalau nak kedekut bab lain takpe, tapi jangan sesekali kedekut bab makan.

Ingat lagi masa kecil-kecil dulu, dok rumah setinggan, hidup susah. Tapi bila ada tetamu jauh datang rumah, mak akan suruh saya atau adik, perlahan-lahan pergi ke kedai Uncle Maniam kat belakang rumah. Mak suruh ambil biskut sikit, cakap kat kat uncle Maniam, nanti mak bayar kemudian. Uncle Maniam tu pun dah kenal sangat dengan kami. “Ada orang datang rumah ye?” Sebab mak takkan nak ambil biskut mengejut macam tu. Mak mesti bayar baru ambil.

Tapi zaman tu, semua orang berbaik tak kira kaum. Uncle tu akan bagi, kadang-kadang dia kata tak payah bayar pun. Baik uncle tu.

Kalau kita selalu bancuh air tawar, bila ada tetamu datang, lebihkanlah gula. Jangan bagi air tawar pada tetamu. Letakkan air kosong sebekas supaya tetamu yang taknak manis boleh tambah air kosong ikut selera dia.

Nak bersedeqah pun, dulukan bab makan. Sedeqahlah makanan kepada orang-orang yang memerlukan. Makanan menjadi darah daging. Moga ia menjadi jariah.

Kalau teringin nak makan sesuatu, usahakanlah.

Kadang-kadang bila anak-anak minta makanan, kita akan berkira-kira takut duit tak cukup. Yang tak mampu, itu lain. Ini saya merujuk kepada yang mampu tapi rasa perkara itu tak penting. Kita rasa ada perkara lain yang lebih penting. Atau kita rasa makan je la apa yang ada asalkan kenyang.

Cubalah untuk tidak menjawab ‘nanti lain kali’ kat anak-anak hanya untuk mendiamkan mereka dari terus meminta. Sebab mereka akan menanti dan terus menanti, hingga akhirnya mereka kecewa.

Jangan hampakan sesiapa bab makanan. JANGAN.

Jika tak mampu, jelaskan sebaiknya. Jangan bagi harapan.

Jika mampu, jangan kedekut. Tunaikanlah. Selagi kita kedekut bab makanan, selagi itulah kita akan rasa duit tak pernah cukup.

Ada seorang klien kami, dia kaya banyak duit tapi kedekut. Ada seorang isteri dan seorang anak. Orang nampak dia kaya, tapi waktu rehat makan mee segera. Anaknya dalam seminggu tu mesti 2-3 kali akan makan nasi dengan telur je. Tapi duit kat bank, 5 angka. Kereta mewah, rumah bagai istana. Tapi bab makan, kedekut. Sampaikan si anak menangis nak makan KFC pun tak dapat. Sebab padanya itu tak penting. Akhirnya dia mati kerana sakit jantung akibat kuat bekerja. Duit banyak tapi bab makanan dia kedekut. Sampai anak dan isteri ‘makan hati’.

Bab lain boleh kedekut, tapi tidak bab makan. Selagi mampu.

Sumber : Farizal Radzali


Dengar Apa Kata Lelaki Ini Tentang Pemandu Wanita, Ibu-ibu Take Note Ya!

Kalau ada wanita diluar sana yang masih tak pandai bawa kereta, rasanya tahun ini anda kena lakukan sesuatu. Penting sangat kalau pandai memandu. Mak-mak wajib tahu memandu!

Sebenarnya wanita lebih-lebih lagi surirumah kena persiapkan diri dengan sedikit ilmu asas mengenai kereta. Mana tahu tahu jika ada kecemasan dan suami pula bertugas luar daerah, ilmu sedikit sebanyak ini boleh membantu anda dikala cemas. Anak-anak tentu tak panik jika anda pun tahu dan bijak untuk bertindak. Ini penting.

Perkongsian saudara Badrul (Foreman) di twitternya mengenai perkara asas yang wajib wanita tahu ini banyak benarnya. Katanya wanita perlu tahu serba sedikit mengenai kereta supaya jika terjadi kecemasan, mereka bijak mengendalikan masalah ini. Ikuti tip yang diberikan olehnya. Semoga bermanfaat untuk kita semua.

“Aku nak kongsi TIPS PENJAGAAN KERETA sikit ni. Especially untuk kaum hawa di luar sana, supaya nanti kalau ada apa apa jadi korang tau nak buat apa. Sebab aku rasa ramai kaum hawa yang tau start engine terus jalan.”

Tips 1
Penjagaan MINYAK HITAM. First thing first, this is the most important part dalam nadi sesebuah kereta. Lambat tukar, ini lah punca fuel consumption meningkat. Ada banyak jenis minyak dan brand di luar sana. Ada 3 based minyak Fully Synthetic, Semi Synthetic, Mineral.

Kalau untuk daily use dan kau bukan kaki tekan, aku suggest pakai 10w-30 Mineral untuk penjimatan kos. Harga lebih kurang RM40-60 untuk 4 liter, jangka hayat 5000km. Ohhh, jangan lupa tukar OIL FILTER sekali ya.

Tips 2
Penjagaan AIR RADIATOR. Ini pun penting juga. Sebelum korang kena keluar duit beribu-ribu disebabkan kereta over heat, check cepat Air Radiator korang.

Fungsi Air Radiator ni untuk menyejukkan engine kereta yang sangat panas. Untuk lebih effective biasa air dicampurkan dengan Coolant Radiator. Sebotol Coolant radiator berharga RM15-RM30.

Tips 3
Penjagaan TEKANAN UDARA TAYAR. Alah yang macam dalam iklan Shell dulu tu. Kekurangan angin pada tayar boleh menyebabkan tayar lebih senang nipis (botak)
dan peningkatan fuel consumption.

Aku sertakan sekali chart untuk tekanan udara yang bersesuaian untuk size tayar korang. Korang boleh tengok dekat area pintu driver side. Dekat situ ada information berapa PSI yang perlu untuk tayar standard factory korang.

Tips 4
Penjagaan ALAS BREK (Brake Pad) . Alas brek nipis boleh menyebabkan sistem brek tidak berfungsi dengan baik dan juga boleh menyebabkan piring brek (disc brake) rosak. Berdasarkan pengamatan aku, benda ni yang selalu orang terlepas pandang. Jangka hayat Alas Brek ni bergantung pada cara pemanduan korang. Alas brek tulen untuk Perodua Myvi berharga sekitar RM40-RM60.

Tips 5
Penjagaan PENAPIS UDARA. Penapis Udara ni terletak diatas engine, kotak berwarna HITAM kebiasaannya. Penapis Udara yang kotor boleh menyebabkan sistem pengudaraan yang tidak sempurna. Kebiasaannya penapis udara ni orang tukar selepas 20,000km.

Tapi kalau bawak pergi bengkel biasanya diorang tak tukar pun unless kalau kau beli dekat spare part sendiri penapis udara ni. Harga bergantung pada kereta. Kalau Perodua Myvi lebih kurang RM35.

Tips 6
Penjagaan MINYAK KOTAK GEAR (GEARBOX). Antara perkara mustahak yang perlu diberi perhatian lebih. Wahai Kaum Hawa, jaga lah Minyak Kotak Gear ini sebelum kamu merana.

Minyak Kotak Gear terbahagi kepada dua. Minyak Auto Transmission Fluid (ATF) untuk gear auto dan Minyak Kotak Gear Manual. Untuk Minyak ATF jangka hayat nya 20,000km, sementara Minyak Kotak Gear Manual 60,000km.

Tips 7
Penjagaan Bateri. Ni antara masalah yang paling banyak berlaku. Selalu aku nampak kereta tersadai di bahu jalan gara gara bateri ‘weak’. Bateri kereta ni terbahagi kepada dua. Bateri sel basah dan Bateri sel kering. Aku nk share the easiest way untuk check bateri korang.

Sumber: Badrul (Foreman)


Situasi Cemas Bila Kepala Luka. Ibu Ni Kongsikan Pesanan Doktor Padanya!

Memang tidak dinafikan zaman kanak-kanak adalah zaman yang cukup menyeronokkan.

Ketika inilah, aktif melompat sana sini dan kalau boleh semuanya ingin dibuat tanpa fikirkan bahaya atau sebagainya.

Sebab itu juga, kita sebagainya ibu bapa perlu bagi pengawasan lebih untuk pastikan semasa anak-anak bermain di dalam keadaan selamat.

Namun jika terjadi juga perkara yang tidak diingini, seperti terhantuk, terjatuh atau mengakibatkan luka dan pendarahan yang serius apa yang perlu kita buat segera sebelum menerima rawatan di hospital atau klinik?

Jika tidak tahu, melalui perkongsian ini dapat kiranya memberi info dan manfaat.

Bila berhadapan situasi mencemaskan jangan panik. Jika anak luka dan berdarah, tekap luka berkenaan dengan kain atau tuala bersih.

Tekan (sederhana kuat) selama 10 minit bagi menghentikan pendarahan. Lekatkan kain berkenaan supaya ia terus berada di atas luka selama beberapa minit atau ikat.

Kaedah ini sangat penting kerana pendarahan yang tidak berhenti boleh membahayakan nyawa si kecil kerana jumlah darah dalam badan mereka sedikit.

Sekiranya saiz luka besar, dalam dan berdarah banyak, tekap luka dengan
kain bersih td dan segera bawa ke klinik atau hospital berhampiran.

Apa yang penting ialah memberikan tekanan pada luka supaya pendarahan berhenti.

Masih teringat pesan doktor sewaktu abang amir luka berdarah kat dahi masa umur 4 tahun dulu sampai kena 6 jahitan.

Itulah pesan doktor, ikut step yg aida bg tau tadi. Alhamdulillah Yusuf dah selesai kat klinik, doktor tampal gam dan kena balik berehat. Pantau dalam masa 2 3 hari ni tengok keadaan dia cam mana.

Sumber : NZ Haida


Ibu-Ibu Patut Cuba Cara Mudah Seterika Baju Ni. Dapat Jimat Elektrik Dan Kedutan Pun Cepat Hilang

Seterika baju adakalanya memenatkan dan memakan masa teutama bagi anda yang mempunyai anak-anak ramai. Selain baju kerja suami, anda juga perlu seterika baju sekolah anak dan juga pakaian lain.

Jika mahu cepat dan memudahkan kerja anda, jom cuba kaedah ini. Hanya dengan menggunakan tiga bahan ini sahaja iaitu papan seterika, kertas alumimium dan kain kapas, kerja anda akan menjadi lebih mudah, cepat dan dapat menjimatkan elektrik.

Cara-caranya adalah seperti berikut:

Selamat mencuba!


“Status Kami Masih Suami Isteri…”- Puteri Sarah Nafi Dakwaan Telah Berpisah!

Hidup di alam rumah tangga, bermacam-macam ujian mendatang yang harus ditempuhi bagi setiap suami dan isteri. Hanya berbekalkan kesabaran dan kesetian yang tidak berbelah bahagi, akan menjadi kunci untuk terus kekal bersama.

Terbaharu kisah rumah tangga Puteri Sarah Liyana dan suaminya yang juga pelakon dan pengarah Syamsul Yusof sedang hebat diperkatakan, kononnya sedang bergolak selepas Ira Kaza didakwa menjadi punca apabila muncul sebagai orang ketiga.

Terbaru, perkongsian Puteri Sarah di Insta Story menarik perhatian umum apabila memuat naik mesej diterima seorang individu.

Menerusi mesej itu, individu berkenaan menyatakan pihak ketiga mendakwa pasangan itu akan bercerai selepas aktres itu balik dari menunaikan ibadah umrah pada Mei lalu.

Puteri Sarah bagaimanapun menafikan dakwaan tersebut serta menegaskan dia dan suaminya yang merupakan seorang pelakon dan pengarah itu masih lagi suami isteri.

Masih Suami Isteri

“Status kami masih suami isteri. Sebenarnya, malas nak komen banyak tapi kalau ini rancangan pihak ketiga, semoga berjaya la. Memang dari dulu sakan dia bercerita itu ini. Tak taulah apa rancangan pihak sana bercerita menyampaikan dekat orang ramai,” ujarnya.

Dalam pada itu, Puteri Sarah turut menjelaskan suaminya masih melaksanakan tanggungjawab serta tidak mengabaikan nafkah serta dan kerap berjumpa dengan anak-anak.

“Nafkah anak-anak macam biasa memang tak pernah abai. Syamsul ada datang jumpa selalu. Okey saja tak ada masalah,” katanya.

Sementara itu, Puteri Sarah mengatakan dia sudah melantik peguam, Datuk Akberdin dari Tetuan Akberdin & Co untuk mengambil tindakan undang-undang berkaitan kes tersebut.

Terdahulu, Puteri Sarah mendedahkan rumah tangganya diganggu orang ketiga iaitu Ira Kaza yang juga anak kepada pelakon veteran Kazar sejak tiga tahun lalu.


Jika Bimbang  Anak Tidak Hormat Guru,  Ibu Bapa Wajib Lakukan 13 Perkara Ini!

Setiap ibu bapa mengimpikan dan mengharapkan anak-anak mereka, mempunyai akhlak yang baik, mendengar kata, tidak melawan ibu bapa dan taat akan suruhan agama. Manakala tugas guru pula bukan untuk mengajar sahaja, tapi juga untuk mendidik supaya murid-murid menggunakan akal dengan bermoral.

Cara guru dan kita mungkin berbeza. Tapi pengalaman mereka mendidik memang kita tak mampu menandinginya. Paling hebat kita didik 6-7 orang anak kita sendiri. Mereka dah didik 6 -7 orang anak sendiri dan beratus malahan beribu anak-anak orang lain yang mereka didik seperti anak-anak mereka sendiri. Justeru, kena terima dengan hati terbuka apabila anak kita dihukum.

Mudah-mudahan kita dapat membantu membentuk anak-anak dalam masyarakat yang perihatin.

Tanamkan dalam hati kita bahawa;

1. Anak kita bukan baik sangat.

Walau kat rumah dia taat, dia mungkin nakal di belakang kita. Jadi dia mungkin lawan cakap cikgu, pukul kawan dia, dan buat pelbagai perkara yang kita tidak jangka.

2. Bukan anak kita sorang je kat dalam kelas tu.

Kita kat rumah paling banyak anak 6- 7 orang. Itu pun kita tak mampu nak beri perhatian pada semua. Anak cakap banyak sikit kita dah suruh diam. Bayangkan kita ada anak kembar seramai 40 orang. Macam itulah apa yang cikgu alami sewaktu mengajar anak-anak kita.

3. Anak kita juga pandai menipu.

Jangan percaya sangat dengan cerita-cerita anak kita. Dia mungkin menipu. Tidak kiralah seyakin mana kita dengan kesolehan dia, dia mungkin menipu. Siasat dan jangan cepat melatah. Nanti kita yang malu.

4. Anak kita layak dimarah.

Anak kita bukan malaikat. Dia tidak sempurna. Dia pasti melakukan banyak silap. Dia perlu dididik. Karakter dia di rumah dan di sekolah tidak sama. Dia mungkin sangat annoying waktu di dalam kelas dan kita takkan tahu itu. Jika dia dimarah, itu tandanya gurunya sedang mendidiknya.

5. Ingat semula kenapa kita hantar dia ke sekolah.

Untuk dia jadi diva kah? Sampai tidak boleh diusik.

Untuk dia jadi samseng? Sampai tidak boleh dijentik.

Untuk dia jadi biadap? Sampai tidak boleh dididik.

6. Dia sedang dididik. Dengan cara yang kita suka, mahupun tidak suka

Jika tidak boleh terima orang lain didik dia dengan cara yang tidak sama dengan didikan kita, jangan hantar dia ke sekolah. Kita tidak boleh harapkan orang ikut cara kita. Cara kita tidak semestinya betul.

7. Kita tak mampu berikan semua ilmu yang diperlukannya.

Kita perlukan guru-guru. Kita mungkin pakar kimia, tapi kita tak tahu matematik, geografi, biologi dan sebagainya. Kita mengharapkan guru mencurahkan ilmu kepada anak kita. Hormati mereka.

8. Duit bukan segalanya.

Kita mungkin kaya. Tapi duit tidak mampu jadikan anak kita sempurna. Duit tidak boleh membentuk akhlaknya. Dia perlu didik, diajar, dibentuk. Baru dia mampu menjadi manusia.

9. Kita tak mampu membentuknya seorang diri.

Anak kita perlu dilatih hidup dengan masyarakat. Dia perlu diajar bagaimana menghadapi dunia yang ganas di luar sana. Dia perlukan sekolah sebagai langkah pertama untuk memahamkan dia bagaimana untuk survive di dunia ini. Guru lah yang akan membantu kita membuatnya melihat dunia. Beri guru-guru itu ruang untuk membantu kita.

10. Kita bukanlah orang yang paling betul dalam dunia.

Cara guru dan kita mungkin berbeza. Tapi pengalaman mereka mendidik memang kita tak mampu menandinginya. Paling hebat kita didik 6 -7 orang anak kita sendiri. Mereka dah didik 6 -7 orang anak sendiri dan beratus malahan beribu anak-anak orang lain yang mereka didik seperti anak-anak mereka sendiri.

11. Jangan sombong dengan guru-guru. Allah sebut darjat mereka tinggi di dalam al-Quran.

Mereka bukan sahaja bekerja kerana gaji, tapi mereka melakukan amal jariah dengan memberi ilmu yang bermanfaat kepada ribuan manusia, dan amal ini allah kira sahamnya walaupun setelah mereka meninggal dunia. Amal kita?

12. Ilmu anak kita takkan berkat tanpa redha gurunya.

Tanamkan itu dalam peribadi anak-anak kita. Yang 11A tapi jika biadap dengan guru belum tentu berkat ilmunya, belum pasti tenang hidupnya. A kurang tidak apa. Asalkan tidak kurang adabnya. Biar berkat ilmunya. Kejayaan akan datang dalam pelbagai cara.

13. Guru-guru sentiasa mengingatkan anak kita agar hormat ibu bapanya.

Ibu bapa sentiasa menjadi sentimen utama yang digunakan oleh guru-guru untuk menasihati anak-anak kita. Mengapa kita tak boleh buat perkara yang sama? Satu sahaja, kerana kita rasa kita lebih bagus dari segenap segi daripada guru-guru anak-anak kita.

Justeru itu, Berlapang dadalah. Ilmu itu bukan bilangan “A”. Tapi apa yang anak kita dapat untuk dia jadikan panduan untuk jalani kehidupan di dunia dan diakhirat.

Terima kasih.

Sumber: Sekolah Rendah Islam Alor Setar (Facebook)


Apa Perlu Buat Bila Ditimpa Malang Dan Hutang Keliling Pinggang Dan Tak Bahagia. Deep Perkongsian Wanita Ini

Bila kita ditimpa malang,business jatuh, hutang keliling pinggang, kena fitnah, kawan-kawan semua pulau, suami curang, dan isteri tak bagus. Pastinya setiap yang berlaku ada sebabnya. Jom semak perkongsian puan Felinna Fattah. Deep!

Apa perlu buat?

Muhasabah pada diri, tengok solat kita , tgk aurat kita, tgk mulut kita, tgk apa kita buat pada ibu bapa kita.

Hidup kita ini atas sebab diri kita, Allah tegur kita melalui masalah agar kita kembali pada Nya. Percayalah. Jika kita takank hijrah. Taknak berubah.

Sampai bila bila ketenangan takkan sampai pada kita, kejayaan akan menjauhi kita. Maka kita terpaksa hidup dengan lebih susah utk berjaya.

Kita malas solat sbb penat, tapi kita akan lebih penat kerja siang malam tanpa henti sbb kita tak dak matlamat selain hanya kaya dunia.

Kita malas tutup aurat sbb panas, tapi kita akn lebih sakit dengan air mata melalui masalah masalah yg tak pernah habis.

Kenapa kita nak pilih jalan susah? Sedangkan yg mudah sudah tersedia.

Semoga kita menjadi insan yang diberkati dalam kehidupan.


Kes Siakap Lagi! Wanita Ini Dedah Pengalaman Kena Bayar RM1660 Bikin Netizen Terkejut.

Siapa sangka kes ikan siakap berharga mahal rupanya telah membongkar beberapa kisah lain.

Begitu juga dengan perkongsian wanita ini. Beliau juga turut menceritakan pengalaman apabila memilih hidangan berkenaan.

Moga kisah ini menjadi ikhtibar.

Ikan Siakap Viral Langkawi…

Terpanggil untuk menceritakan pengalaman peribadi..

Untuk Kes Kak Ani, di restoran yang sama…

Kak Ani order macam biasa siakap 3 rasa satu….udang masak pedas.. etc…

Dan Kak Ani tidak diberitahu berapa KG ikan siakap yang akan diberikan…

Kak Ani sedia maklum makan di restoran terapung mesti mahal… dalam kiraan kak ani, mungkin lebih kurang RM600 – RM700 untuk kak ani dan anak-anak …

Tapi, kami diberikan ikan siakap 4.98kg… 🥶 dan total bill RM1660…

Kak Ani makan bersama suami, mak dan anak2 kak ani yang masih kecil….

Bukan tidak mampu, cuma rasa teraniaya…

Ramai yang terkena sebab Peniaga tidak inform dan tunjukkan dulu ikan…

Kongsi duit bayar bil mahal

Ada sebuah keluarga di belakang kak ani waktu tu, kumpul2 duit dari mak dan adik beradik… kesian…  nampak sedih dan terkejut..

Semoga peniaga lebih telus selepas ini…inform customer kemungkinan harga…

dan Kak Ani pun ambil pengajaran, selepas ni, sebagai pelanggan yang bijak, tanya betul-betul harga dan timbang dahulu di depan mata….


“Kulit Pada Jari Menggelupas Teruk Sehingga Berair & Berbau.” Sangka Dijangkiti Kulat Air Biasa, Setahun Akhmar Derita Ekzema.

Menjadi kebiasaan untuknya membersihkan bilik air di rumah, namun kali ini berbeza situasinya. Tanpa di sangka-sangka jari-jarinya ditumbuhi bintik-bintik air yang membuatkan dia gatal yang tidak terhingga.

Sangkanya mungkin hanya dijangkiti kulat air biasa, tapi itu sebenarnya salah satu jenis penyakit ekzema. Daripada gatal biasa bertukar serius bila jari-jemarinya menggelupas teruk sehingga berair dan berbau. Itulah yang dialami oleh Zaiazrein Akhmar Zainal Abidin, 27 yang berasal dari Nilai, Negeri Sembilan.

“Masa mula-mula kena tu saya cuci bilik air dan itu mungkin salah satu penyebab. Lepas itu terus terasa gatal dan naik bintik-bintik air. Suami saya cakap mungkin disebabkan pakai cincin. Lama-kelamaan ia makin teruk dan merebak kepada 10 jari tangan saya.

“Saya ingatkan ini jangkitan kulit yang biasa jadi saya hanya ke farmasi untuk dapatkan ubat. Menurut pekerja di farmasi yang saya pergi itu, saya terkena jangkitan kulat air, jadi dia sarankan untuk saya beli krim.

“Saya pakai krim yang dibeli di farmasi, ia jadi lebih kering begitu juga dengan losen tangan, ia seakan tidak berfungsi malah memudaratkan lagi keadaan kulit saya yang sedia ada. Saya selalu basuh tangan dan pakai sarung tangan untuk elakkan jari bersentuhan dengan benda-benda lain. Tambahan pula ia memang menyakitkan.

Menurut Akhmar, dalam keluarganya memang tiada yang pernah menderita dengan penyakit ekzema sepertinya. Justeru keadaan itu sedikit sebanyak membuatkan dirinya tertanya-tanya apakah punca sebenar.

Rawatan di lima klinik

Risau dengan keadaan jari tangan yang semakin hari semakin teruk, Akhmar tidak hanya duduk dan menunggu jari-jarinya sembuh sendiri. Sudah tiga klinik kulit yang dikunjungi, namun hasilnya masih sama, malah keadaan semakin teruk.

“Dalam tempoh setahun lepas keluar semua air-air, ia berjangkit ke 10 jari-jari saya. Ia mula merekah membengkak yang akhirnya kulit yang sudah agak rapuh itu membuatkan jari-jari saya senang berdarah.

“Bukan setakat itu sahaja, kulit yang mudah tanggal dan berdarah itu buatkan saya hilang mood untuk memandu sendiri dan juga buat kerja-kerja rumah yang lain termasuklah memasak. Anak pun saya takut nak pegang risau berjangkit pada anak yang masih kecil itu. Sampai satu tahap saya tak berani makan makanan laut sebab ingatkan benda ini berlaku kerana alergik dengan makanan tersebut.

“Bukan sahaja ke farmasi, malah saya turut ke klinik pakar kulit untuk dapatkan rawatan. Masa pergi klinik pakar kulit, ada doktor yang berpendapat kemungkinan ia adalah kesan ubat bius yang masih belum keluar sepenuhnya dari badan saya ketika bersalin dua tahun yang lalu. Pendapat itu dibuat berdasarkan cerita saya tentang penyakit gatal-gatal di kaki selepas melahirkan anak suatu masa dahulu. Saya fikir mungkin ada benarnya juga. Tapi ubat yang diberi selepas ke klinik-klinik berkenaan masih tidak menunjukkan tanda-tanda untuk sembuh.

“Tak dinafikan memang banyak belanja yang saya keluarkan utnuk penyakit kulit yang saya hidapi ini. sampai satu tahap bila suami ajak untuk dapatkan rawatan di klinik pakar kulit yang tular saya menolak kerana hampir berputus asa dengan keadaan jari tangan saya. Kalau nak ikutkan tiga klinik pakar dan dua klinik biasa yang saya kunjungi untuk berubat tapi keadaan masih lagi sama.

Penderitaan berakhir

Pelbagai usaha yang telah dilakukan namun semuanya tidak menunjukkan tanda untuk sembuh. Hampir setahun Akhmar menanggung derita dengan penyakit kulit yang masih tidak sembuh-sembuh. Akhirnya desakan suami untuk ke Hospital Columbia Asia, Seremban menjadi penyelesaian buat penyakit yang hampir setahun ditanggung oleh Akhmar.

“Akhirnya suami ajak saya untuk ke Hospital Columbia Asia di Seremban 2, dan Alhamdullilah semuanya dipermudahkan. Saya bertemu doktor yang tepat untuk merawat ekzema yang saya alami dan akhirnya penderitaan saya bakal berakhir.

Ekzema Dyshidrotik Dermititis

Rawatan yang diterima daripada pakar Dermatologi di hospital tersebut iaitu Dr. Najeeb Ahmad Safdar menunjukkan kesan yang positif. Lima hari dimasukkan ke wad, penyakit ekzema yang dihidapi Akhmar dan dikenali sebagai Dyshidrotik Dermititis perlahan-lahan mula sembuh.

“Akhirnya apa yang berlaku kepada saya terjawab. Saya mengalami ekzema yang dikenali sebagai Dyshidrotik Dermititis. Menurut doktor ekzema jenis ini biasanya menghasilkan lepuhan kecil dan kegatalan di tepi-tepi jari dan kaki. Gejalanya dapat dilihat seperti lepuhan kecil berisi air, kegatalan, merah, kupas, bersisik dan juga berasa sakit. Dan biasanya kaum wanita lebih mendapat daripada kaum lelaki,” ceritanya tentang ekzema yang dihidapinya itu.

Dimasukkan ke wad selama lima hari, keadaan Akhmar semakin bertambah baik. Kulitnya perlahan-lahan sembuh dan sehingga kini dia masih lagi mendapatkan rawatan susulan dari hospital tersebut.

“Saya dimasukkan ke wad selama lima hari. Dalam 5 hari itu tangan yang dahulu berair dah kering dah tak mcam dulu lagi dan jari perlahan-lahan kembali seperti biasa. Kalau sebelum ini jari-jari saya bengkak dan putih disebabkan ekzema itu, sekarang ia sudah kemerahan dan kembali seperti biasa. Cuma ada

“Dalam masa 10 hari Nampak perubahan, bila dah warded dan diberi rawatan di hospital barulah saya Nampak perubahan dekat kulit jari saya. Hari kedua rawatan tu saya dah tak gatal-gatal seperti sebelumnya,” ujarnya penuh kesyukuran.

Menurut doktor yang merawat Akhmar juga, punca sebenar penyakit yang dialami olehnya bukanlah berpunca daripada makanan.

“Doktor juga ada cakap ekzema yang saya alami ini bukan disebabkan oleh makanan. Tapi sebab darah dalam badan. Ia mungkin berpunca daripada sabun yang saya gunakan di rumah seharian. Doktor juga beritahu ekzema ini akan berulang kembali kalau kita tak jaga apa yang kita pegang apa yang kita sentuh. Jadi untuk mengelakkan perkara sama berulang, kini saya mengambil langkah berjaga-jaga saya memang tak pakai sabun biasa dan hanya menggunakan sabun yang disarankan oleh doktor sahaja kerana bimbang jangkitan tersebut akan berulang semula. Kalau basuh baju pun saya akan gunakan sarung tangan. Pencucui pinggan mangkuk pun saya gunakan yang baik untuk kulit sahaja. Alhamduliilah setelah berhenti menggunakan sabun-sabun biasa saya dapat lihat ada perubahan.”

Sehingga kini Akhmar masih lagi mendapatkan rawatan susulan dari hospital yang sama. Doktor menasihatkan supaya Akhmar mengambil langkah berjaga-jaga selama setahun supaya penyakit ini tidak berulang lagi.

Turut meninggalkan pesanan kepada orang ramai di luar sana, saran Akhmar jika ada tanda sepertinya segeralah berjumpa dengan doktor pakar agar ia dapat dirawat tanpa menunggu lama.


“Mak… Dhuha Pinjam Dulu Duit. Balik Rumah Dhuha Bayar.” Hanya Dua Barang, Ibu Ni Kongsi Tip Anak Ajar Berbelanja Di Kedai!

Setiap ibu bapa punya cara tersendiri Dalam mendidik anak.-anak. Walaupun terpaksa berhadapan dengan pelbagai karenah namun itulah momen yang cukup manis untuk dikenang kelak. Lebih-lebih lagi bagi mereka yang mempunyai anak ramai.

Bagi yang masih kecil,  pantang jumpa benda yang menarik perhatian mula merengek nak Minta dibelikan. Terutama apabila dibawa ke kedai atau pasaraya,barang mainan jadi perhatian.

Ibu bernama Mai Izyani berkongsi tip bagaimana dia mendisiplinkan anaknya tatkala dibawa ke kedai.

Hanya dua barang!

Begitulah. Saya ajar Dhuha Mardhiyah untuk jadi anak kecil yang berdisiplin ketika ke kedai. Pesanan “hanya dua barang” ini bermula sejak usia dia dua tahun. Biarkan dia pilih barang, dan dia tahu dia hanya boleh ambil dua barang sahaja untuk dibayar. Tak boleh minta lebih. Dan barang itu masih perlu kelulusan saya. Boleh atau tidak. Jika tidak, tidaklah.

Dan sepanjang proses itu, saya ajar dia hulurkan duit pada cashier. Ok dia belajar ‘barang itu boleh diambil bawa balik lepas bayar.’ Semua kena guna duit. Ingat lagi masa tu perkataan duit pertama yang dia sebut, “Satu PINGGIT.” Ye. Pinggit. Comel sangat.

Kemudian saya mula berikan beg comel untuk dia menabung. Duit-duit orang hulur saya ajar masukkan dalam tu. Dari situ lah, setiap kali keluar, dia akan bawa beg tangan dia sendiri untuk bayar dua barang yang dia nak beli. Walaupun ikut suka dia sahaja nak hulur berapa pada cashier. Barang lima rnggit pun dia letak ‘satu pinggit.’

Sekarang dia empat tahun. Tapi advance cara dia pikir, bila sesekali dia tertinggal beg tangan, dia cakap “Mak… Dhuha pinjam dulu duit mak. Balik rumah Dhuha byar.” Hahaha.

Ceritanya setiap kali keluar dan berhenti kedai, dia tetap mahu beli barang. Tapi hanya dua barang.

Alhamdulillah nenek, makcik-makcik dia kalau bawa dia keluar rasa senang dengan dia. Sebab tak suka-suka nak meminta atau merengek. Paksa mahu itu ini. Buat seperti apa yang mak pesan. Kalau kata tidak, tidaklah dia.

Begitulah. Cara saya ajarkan Dhuha tentang nilai wang dan keinginan. Jangan suka-suka mendesak meminta-minta dengan kerenah seorang kanak-kanak kecil ketika di kedai.

Ini, hanyalah pengalaman peribadi. Ada kebaikan yang boleh diambil untuk dipraktikkan, maka saya berkongsi. 😊

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Jangan Tak Tahu Daun Kari Boleh Cegah Uban Rambut, Boleh Cuba Pada Ibu Mentua!

Uban pada kepala memang menjadi satu hal yang sukar dikawal. Bukan sekadar masalah penuaan semata-mata, uban mula timbul disebabkan oleh masalah lain. Antaranya adalah ketidakseimbangan pada diet harian kita.

Sudahnya uban mula menampakkan dirinya di celah helaian rambut. Gatal usah cakaplah. Siapa ada uban mesti tahu rasa gatal terlampaunya. Rasa nak cabut cepat!

Tapi tahu tak uban boleh diubati dengan daun kari je? Tak hanya uban, malah daun kari yang kita selalu gunakan dalam menaikkan aroma menu berkari ini rupanya baik dalam penjagaan dan perawatan rambut.

Hilangkan Masalah Uban

Bahan-bahan:
Daun kari
Minyak kelapa

Caranya:
1. Panaskan sedikit minyak di dalam kuali.

2. Masukkan daun kari yang sudah dipisahkan dari tangkainya.

3. Biarkan sekejap dan angkat.

4. Kacau dan leceknya menggunakan sudu dan letakkan pada kawasan beruban.

5. Biarkan selama 1 jam dan bungkus kepala dengan tuala atau kain bersih.

6. Cuci dengan air bersih.

Laporan Boldsky, daun kari yang mempunyai khasiat vitamin B membantu mengembalikan nutrisi dan warna pada rambut. Malah juga menguatkan akar rambut.

2 Kelebihan Daun Kari Pada Rambut

Tingkatkan Pertumbuhan Rambut
Penggunakan daun kari secara teratur dapat membantu meningkatkan pertumbuhan dan juga memperkuatkan akar rambut. Ambil beberapa daun kari, keringkan dan tumbuk halus. Campurkan bersama yogurt dan sapukan pada rambut.

Tonik Rambut
Daun kari juga bekerja sebagai tonik rambut kerana mampu menjaga kulit kepala agar sentiasa lembap dan bernutrusi. Ambil segenggam daun kari, didihkan bersama 2 hingga 3 senduk minyak kelapa dan letakkan pada rambut.


Isteri Zaman Ni Kena Buat Bisnes, Sebabnya Kenapa? Wanita Ni Kongsikannya Untuk Kefahaman Bersama!

Zaman sekarang ini kos sara hidup semakin tinggi, dan ini memerlukan bukan sahaja suami berusaha lebih keras untuk menggandakan pendapatan keluarga malah ada baiknya isteri turut membantu dalam meringankan beban suami.

Selain perlu bekerja dengan makan gaji, apa kata mulakan untuk berbisnes secara kecil-kecilan di rumah. Cara ini lebih memberi ruang masa yang fleksible kepada ibu-ibu untuk menguruskan keluarga dan dalam masa yang sama menjana pendapatan.

Apa yang pasti, berbisnes pada hari ini selain tujuannya untuk membantu suami, ada baiknya fahami kepentingan kepada diritentang perlunya duit poket sendiri.

5 Sebab Kenapa Isteri Sekarang Perlu BUAT BISNES
1. SIDE INCOME
Rasanya semua orang tahu, ekonomi sekarang makin tenat dan gawat. Nak tak nak, isteri sekarang kena fikirkan macam mana nak bantu suami untuk tambah pendapatan keluarga. Kenaikan harga barang, menyebabkan si isteri kena berjimat cermat. Time shopping barang dapur tu, kena cari yang ada pakej kombo. Kena fikir juga 48 kali nak beli barang sendiri. Kena dahulukan keperluan keluarga dulu. Sob Sob Sob…aduhaiii…

2. TAK MENGHARAPKAN GAJI SUAMI

Kadang kadang kita ni si isteri, malu aihhhh, asyik nak mintak duit suami aje. Lebih lebih lagi sekali sekala nak melaram beli tudung terobang. Nak beli suplemen untuk dalaman pun, rasa segannnn aje nak mintak. Bukan mintak dengan orang lain pun tapi dengan suami sendiri pun maluuuu ya amat.

Anak anak pula, sekali sekala nak beli aiskrim Malaysia makcik depan rumah buat. Aiskrim kacang hijau plak tu, sedap popalihhhh (cakap orang Temerloh), tapi takkan lah nak tunggu duit gaji masuk baru boleh beli. Sadiss kan jika tiada duit sendiri. Huhu..

3. SUAMI TAK BAGI NAFKAH
Oh, ini cerita sadis lagi. Abam sado kita tu bukan tak nak bagi, tapi beban belanja keluarga yang besar. Memang tak cukup nak bagi isteri. Kita yang isteri solehah ni, opkos lah patuh. Lagi pun, kesian kat suami tu, dia sorang sorang je cari duit untuk belanja keluarga. Kesian sungguh pada cik abam sado kita tu!

4. BELAJAR BERDIKARI
Haaa… ini ibarat sediakan payung sebelum hujan. Something happen, kita tak tahu. Bukan minta, tapi cerita realiti. Yang hidup pasti mati. Jadi, isteri yang solehah dan baik, bersiap sedialah kita sebelum apa apa terjadi. Pecahkan TEMBOK MALU untuk mula buat bisnes tau!. Cari orang yang betul yang boleh guide kita.

5. TAK NAK DIPANDANG RENDAH
Apa… ingat kita duduk rumah, jaga anak, jaga keluarga ni tak boleh jadi wanita HEBAT?. Jangan pandang sebelah mata woooo… Sekarang ni, dah banyak cerita, dari surirumah kini sudah punya empayar sendiri. Fuhhhh… So, jangan pandang rendah wanita berwajah lembut tapi punya hati waja.

Kalau ikutkan, banyak lagi SEBAB kenapa awak awak, isteri perlu buat bisnes sekarang. Tapi cukuplah akak bagi 5 ni dulu. Hadam baik baik dan berbincanglah dengan cik abam tu untuk bagi restu untuk mulakan bisnes.


Asyik Bersin Dan Selesema, Dr Ini Kongsi Petua Nak Kembali Sihat.

“Letih lah aku sekejap bersin lepas tu dengan nak bernafas tu susah. Ada tips tak macam mana nak bagi sembuh?”

Situasi  begini tidak asing lagi mereka yang kerap mengalami masalah selesema.Teruk tak teruk sebulan sekali tu wajib lah melawat klinik. Sampai doktor pun kenal.

TIPS ELAK SELESEMA

Pertama sekali, kena rewind balik kenapa tiba-tiba kena selesema. Ia tanda sistem imun jatuh sakit.

Geng virus datang bertandang. Penyebab keradangan pada dinding membran di antara hidung dan tekak.

Ada juga sebab alergi.

Juga tanda munculnya geng bakteria jahat dalam usus. Sebab utama iaitu diet salah. Terkurang atau terlebih makan makanan yang salah.

Kenapa?

Mengikut American Journal of Clinical Nutrition kesemua ini sebabkan keradangan dan lemahkan sistem imun.

Selesema biasanya datang dengan pakej lengkap. Sakit tekak, hidung tersumbat, dan demam.

Apabila amalkan 4 perkara ini, kita baiki sistem imun. Kita juga baiki tahap sihat usus kita iaitu otak kedua manusia.

Macam mana nak elak selesema atau pun redakan tahap keberjangkitannya?

Ada allicin. Bertindak sebagai antibiotik.

Ada anti-viral dan anti-microbial. Boost sistem imun. Tingkatkan metabolisma.

Elektrolit dan cecair sup ada kandungan anti keradangan. Bantu rawat sistem imun.

Ada anti-bakteria dan anti-microbial. Bantu halang batuk dan kahak. Boleh campur dengan teh hijau untuk kesan maksimum.

Contoh macam kekacang, bijian. Kaya agen ‘immunity booster.’

Punyai bau aroma kuat aroma. Sifat anti-radang bantu baiki aliran lendir dalam saluran hidung.

Ketika selesema ni wajib elakkan makanan/minuman berkafein. Apa lagi wajib elak?


“Alhamdulillah, Boleh Peluk Puas-Puas Famili.” Selepas 10 Hari Kuarantin, Aeril Zafril Syukur Bebas Wabak Covid-19!

Semalam, pelakon dan usahawan muda, Aeril Zafril berkongsi situasi dirinya yang sudah bebas dari Covid-19. Aeril sebelum ini disahkan positif wabak Covid-19 dan diarahkan menjalani kuarantin di rumah selama 10 hari.

Memetik laporan Harian Metro Aeril sebelum  ini turut menjalani swab kali kedua sebelum disahkan bebas wabak berkenaan.

“Alhamdulillah, hasil ujian saya negatif hari ini. Semalam juga adalah hari terakhir saya menjalani kuarantin.

“Sepanjang kuarantin kendiri di rumah, aktiviti saya menonton televisyen, layan media sosial, beribadat dan tidur. Saya memang tak keluar bilik langsung sebab ada anak kecil di rumah.

“Setiap hari saya berkomunikasi dengan isteri dengan menghubunginya atau buat panggilan video dengan anak-anak. Kalau Wawa hantar makanan pun, dia hanya ketuk pintu bilik saja. Dia tak masuk dalam pun,” katanya.

Dalam satu perkongsian di laman instagramnya, Aeril memuat naik gambar mereka sekeluarga.

Alhamdulillah atas doa anda semua. Semalam hari last saya kuarantin..
Akhirnya boleh peluk diaorang mcm biasa 😊
Biarlah gambar diaorang tak ready ke apa. Yg penting gambar aku on point,” ujar Aeril yang sempat lagi bergurau sehingga membuatkan warganet terhibur.

Dalam pada itu, rata-rata gembira suami kesayangan Wawa Zainal ini sudah pulih dan bebas dari Covid-19.

Aeril sebelum ini disahkan positif covid-19 dan menjalani kuaranti di rumahnya. Sepanjang proses kuarantin, Aeril aktif berkongsi video yang membuatkan warganet terhibur.


Roti Baja Ni Viral Hingga 44K! Hanya Guna Campuran Air Hujan Atau Air Beras. Memang Menjadi!

Hobi bercucuk tanam adalah antara hobi yang menjadi kegemaran ramai. Nampak senang hobi ini tapi ada yang tidak berjaya apabila tanam tidak hidup subur.

Pelbagai petua digunakan agar tanaman menjadi merimbun, berbuah lebat atau mengeluarkan bunga-bungaan yang cantik.

Kepada yang mencari petua mudah untuk menjadikan tanaman subur dan merimbun.

Ikuti petua superba ini! Hanya menggunakan campuran roti dan air hujan atau air beras. Baja yang mudah nak buat. Boleh cuba sendiri dirumah. Patutlah viral hingga 44K share!

Ikuti perkongsian ini.

Gara-gara kebun keliling rumah menunjukkan perkembangan yang sihat dan positif, mak happy sangat. Maka mak rasa nak kongsi satu petua ringkas menyuburkan tanaman yang dah ramai orang cuba dan berjaya.

KOS MURAH

Kak intan panggil resepi ini baja roti. Kalau ikutkan nama sebenarnya MOL (Mikroorganisma Lokal). Kos nya murah amat. Hanya perlukan air dan roti yang sungguh enak dimakan begitu saja haha.

MUDAH NAK BUAT

Cara nak buat pun mudah aje. Tak perlu guna tenaga beria. Dah jadi nanti, cuma siram dan lihat keajaibannya. Semua pokok tanaman kita akan berkembang biak, pucuk baru makin meriah, daun bukan main hijau, kemudian kalau yang tak pernah berbuah tu nampak dah mula keluarkan buah. Mari kita baca dan cuba buat hari ini juga.

RUJUK GAMBAR BERIKUT

Selamat berkebun!


Kecur Air Liur Tengok Solok Ikan. Mudah Aje Nak Buat Resepi Berbuka Puasa Ni

Kepada yang sedang mencari resepi berbuka puasa nak tambah selera. Apa kata cuba solok ikan ni. Rasanya memang enak.

Dengan perkongsian oleh Surihati MrF melalui Masak Apa Hari Ini ,boleh dijadikan salah satu menu hari ni.

Hr nie belajar buat solok ikan dengan mertua.. Juadah tradisi setiap kali Ramadan mertua niaga Di bazar.. Ada yg suka tak..
Kalu ramai yg suka nanti sis kongsi resepi..
Thank semua.. Disini dengan ikhlas Hati sis bkongsi resepi.. Dapat keizinan Dr empunya resepi doakan moga jualan mertua sis diberkati dan dimurah rezeki..

Solok ikan
Ikan kembung nk guna ikan selayang / ikan sardin pun boleh.. Tp sedap guna ikan kembung
-pilih jgn yg keras Sgt supaya senang nk buang tulang dan isi..Ms buang isi n tulang kena lembut agar kulit n kepala tk tertanggal nti jd tk ada kepala tk cantik

Bahan-bahan

Bawang merah
Bawang putih
Serai
Halia
Telur – jika ikan sikit tk payah
(semua bhn tu di blend dan gaul dgn isi ikan)

Isi kelapa parut muda (sedang) dan tua ( cmpur dan kena sama 1:1)
Daun kesum-jika suka, mayang halus
Garam
Gula
Ajinomoto-jika suka
Gaul semua dengan isi ikan dan bhn2 yg dikisar.

Petua:
Minyak jgn Terlalu panas…
Ikan mst tengelam semua dlm minyak..
Ms goreng jgn usik Sgt ikan yg tgh goreng takut nanti isi akn terlerai Dr ikan… Nti ikan akn timbul just balik2 Sekejap n toskn…


1001 Kegunaan Cecair Pembersih Mulut Yang Kita Tidak Tahu. Wow, Memang Awesome!

Secara umumnya, cecair antiseptik pembersih mulut digunakan untuk berkumur demi memastikan kebersihan bahagian ini lebih sempurna.

Namun begitu, melalui perkongsian Shairy Hanapiah beliau mendedahkan ada banyak lagi kegunaan cecair ini selain mencuci mulut. Memang awesome!

1. Hilangkan bau busuk di dalam tong sampah

Jika rasa malas hendak basuh tong sampah di rumah dan tak suka bau sampah yang busuk, ambil kain yang tidak dipakai dan rendam dengan sedikit cecair pencuci mulut. Kemudian, tutupkan tong tersebut dengan meletakkan kain tadi di atasnya. Cecair  tadi akan menyerap bau tersebut.

2.Membasmi kuman pada mangkuk tandas

Cecair antiseptik ini bukan hanya boleh membasmi kuman di dalam mulut, tetapi juga di mangkuk tandas. Caranya, tuangkan sedikit  dan sental mangkuk tandas dengan berus. Kuman mati, mangkuk tandas pun berbau wangi.

3.Bersihkan skrin tv atau monitor komputer

Caranya semburkan sedikit cecair pembersih mulut ke atas kain dan sapukan ke atas skrin TV atau monitor komputer. Dijamin segala habuk dan kesan cap jari akan hilang sekelip mata.

4. Membasmi kuman pada berus gigi

Berus gigi sering digunakan untuk menghilangkan kekotoran dan kuman pada gigi, tapi bagaimana pula jika berus gigi yang digunakan itu pula berkuman? Tuangkan sedikit cecair antiseptik ini ke dalam gelas dan rendamkan berus gigi tadi selama 2-3 jam ia membantu mematikan segala kuman dan bakteria yang ada.

5. Menghilangkan kutu di bulu haiwan

Ramai penggemar kucing yang mengalami masalah kutu di bulu haiwan peliharaan mereka. Boleh campurkan cecair pembersih mulut  ini dengan air dan semburkan ke bulu kucing tersebut. Selain itu, boleh juga dicampurkan dengan syampu mandian untuk digunakan ketika memandikan kucing tersebut.

6. Hilangkan kegatalan akibat gigitan serangga

Bagi anak-anak kecil yang sering digigit nyamuk atau semut. Boleh sapukan sedikit cecair ini di bahagian yang terkena gigitan serangga tersebut. Ia membantu melegakan kegatalan dan mengelakkan kesan gigitan tadi daripada menjadi lebam.

7. Membersihkan muka yang berjerawat

Jika telah mencuba pelbagai produk pencuci muka namun tidak berkesan, boleh cuba gunakan cecair antiseptik pula.Caranya, sapukan sedikit cecair ini ke seluruh muka setiap pagi dan malam. Hasilnya, jerawat-jerawat degil tu akan mengecut dan hilang.

8. Hilangkan bau busuk pada ketiak

Tuangkan sedikit Listerine ke atas bebola kapas atau kain putih dan sental ketiak korang. Ia akan menghilangkan bau busuk dan memberikan bau yang lebih segar.

9. Membantu hilangkan kelemumur

Basahkan rambut dengan sedikit air, kemudian tuangkan cecair antiseptik ini secukup rasa ke atasnya. Urut dan usap ke seluruh bahagian rambut hingga terasa kedinginannya.

Balut kepala dengan kain tuala selama 20 minit. Selepas itu, bilas kembali rambut. Apa yang penting ia lebih menjimatkan daripada membayar rawatan bagi kulit kepala di salun.

10. Melegakan masalah kaki anda

Tuangkan cecair ini ke dalam besen dan campurkan sedikit air dan cuka putih. Rendamkan kaki selama 30 minit ke dalam besen tersebut. Segala kulat dan kuman yang menyebabkan kaki berbau busuk dan bercagu akan hilang. Kulit kaki pun akan lebih cantik dan sihat.

Selamat Mencuba!


Offer Diri Jadi ‘Jenazah’, Fazley Raih Pujian Ramai! “Nanti Nak Kena Buat Betul-Betul Juga Kan?”

Selagi kita hidup ni, selagi itulah kita dituntut untuk menimba ilmu. Untuk anak-anak, bukan sahaja ilmu di sekolah yang perlu mereka pelajari. Ilmu fardu kifayah juga dituntut untuk dipelajari. Misalnya dalam pengurusan jenazah.

Menurut syarak, apabila seseorang yang beragama Islam itu meninggal dunia, maka jenazahnya wajib untuk dimandikan, dikafankan, disolatkan dan dikebumikan. Menurut syarak ia adalah wajib dan kewajipannya adalah Fardu Kifayah kepada mereka yang masih hidup.

Dalam situasi begini, biasanya ahli keluarga atau sanak saudara yang berkenaan perlu tahu apakah yang sepatutnya dilakukan agar pengurusan jenazah ini berjalan dengan lebih lancar dan teratur.

Kesediaan cef selebriti, Datuk Fazley Yaakob menjadi jenazah untuk kelas pengurusan jenazah anak anaknya di sekolah menerima pujian wargamaya.

Memuat naik perkara ini di laman Instagram miliknya, kata Fazley, dia secara sukarela menawarkan dirinya untuk menjadi jenazah saat ditanyakan oleh ustaz yang mengajar anak-anaknya. Malah jelasnya, suatu hari nanti pasti dia juga akan berdepan situasi yang sebenar.

“Ramai pula tanya saya, yes betul. Saya tak tipu. Petang ni kelas praktikal #Mandijenazah anak-anak saya dengan ustaz diaorang.

“Ustaz tanya sama ada nak tengok video atau penerangan sahaja. Saya cakap, buat je latihan betul-betul, kemudian ustaz tanya jenazah kita buat macam mana? Patung ke? Saya cakap, Takpe, biar saya jadi jenazahnya, satu hari nanti nak kena buat betul-betul jugak kan?” tulisnya di ruangan kapsyen.

Meninjau di ruangan komen, rata-rata netizen yang singgah ke ruangan balas memuji keberanian yang ditunjukan Fazley. Malah tidak kurang juga yang menganggap ia adalah satu tindakan yang baik untuk memberi pendedahan kepada anak-anak.


“Pakai Selimut Berlapis-Lapis Tetap Rasa Sejuk.” Gara-Gara Petua Minum Air Sengkuang Cina, Isteri Tajul Hampir Bentan!

Gara-gara mencuba petua yang dikongsikan menerusi instagram,  isteri kepada penyanyi, Tajul Ariff iaitu Nurul Shamieza Eddie atau lebih dikenali dengan nama gelarannya Ica mengalami demam panas dan hampir bentan.

Ica yang baru sahaja melahirkan anak yang kedua sebelum ini  ada memuat naik soalan menerusi instagram storynya untuk  mendapatkan petua atau tip bagai mengurangkan penyakit kuning pada anaknya yang baru lahir.

Perkongsian tersebut mendapat banyak respons dan petua daripada wargamaya. Salah satunya adalah dengan menyarankan dia mengambil air sengkuang cina.

Justeru, Ica meminta suaminya, Tajul membelikan air tin sengkuang cina tersebut. Pada awalnya,  dia hanya rasa seperti biasa sahaja namun apabila sampai di rumah dia sudah mula rasa pening kepala seperti mahu pitam. Malam itu juga Ica terus demam panas serta rasa sejuk sehingga ke tulang.

“Lagi extreme bila pakai selimut berlapis-lapis pun rasa sejuk tetap tembus” , kata Ica.

Melihat situasi yang dialami isterinya, Tajul kemudiannya mendapat petua membakar bawang putih. Lalu dimasukkan ke dalam nasi yang dikepal kemudian dimakan.

Akui Ica, walaupun rasanya tidak enak namun ia berjaya memberi sedikit kelegaan kepadanya.

Dalam menceritakan detik cemas itu, Ica sempat meluahkan rasa syukur dan berterima kasih kepada suaminya yang telah menjaganya dengan baik. Kata Ica dia jarang demam, bila jadi begini dia seperti trauma nak mencuba petua pelik-pelik  yang lain.

Dalam pada itu, ramai yang berkongsi pengalaman yang sama apabila mencuba  petua ini.

Ica turut menjelaskan bahawa ‘antibody‘ seseorang itu berbeza. Mungkin petua ini sesuai untuk orang lain tetapi apakan daya  tidak sesuai untuk dirinya.

Menurut Ica lagi, apa yang dikongsikan itu adalah bagi memberi kesedaran buat ibu-ibu baru di luar sana bagi mengelak mengalami situasi yang sama.


Tampil Beri Penjelasan, Lelaki Tular Letak Vape Pada Mulut Bayi Minta Maaf

Semalam tular di media sosial sebuah video yang menunjukkan seorang lelaki bertindak meletakkan pod’ vape pada mulut bayi.

Dalam perkongsian rakaman berdurasi 15 saat di Facebook, lelaki berkenan didakwa sengaja meletakkan pod berkenaan pada mulut bayi yang berada di pangkuannya.

Menerusi rakaman itu tiada asap yang dihembuskan tetapi mulut bayi itu dilihat seolah-olah cuba merasa sesuatu pada muncung pod berkenaan.

Lelaki yang menyumbat pod itu telah dikecam netizen yang menyifatkan tindakan tersebut sebagai melampau.

Rata-rata pengguna media sosial berang dengan tindakannya yang didakwa seolah-olah mahu membahayakan kesihatan bayi berkenaan.

Terkini, lelaki yang dikenali sebagai Haikal itu dikatakan sudah ke balai polis dan meminta maaf kepada orang ramai di atas tindakannya.

Haikal menerusi kenyataannya di Instagram (IG) Story miliknya mengaku bersalah dan mendedahkan pod itu sudah tidak lagi berfungsi.

“Saya Haikal nak maklumkan bahawa video yang viral baru-baruini, kami dah pergi ke balai polis tujuan betulkan statement yang tidak betul.

“Saya mengaku itu salah sendiri tetapi vape itu dah tak berfungsi. Dia memang selalu buat main,

“Salah saya, salah karmi dan saya menyusun sepuluh jari memohon kemaafan kepada semua,” katanya.

Bagaimanapun setakat ini belum ada sebarang kenyataan rasmi pihak berkuasa berhubung insiden tersebut.


Simpan Kelapa Parut Tahan Lama Hingga 3 Bulan, Cara Ni Paling Mudah.

Sejak PKP ni tentu mak-mak kena masak sendiri makanan di rumah. Maklumlah nak keluar pun bimbang dengan kes jangkitan yang semakin tinggi ni.

Hal memasak ni, tentu mak-mak ingin tahu pelbagai petua agar bahan-bahan mentah masakan yang dibeli tahan lama.

Ia termasuk kelapa parut. Kali ini petua kelapa parut ini tahan hingga dua hingga tiga bulan. Beli banyak-banyak simpan dalam peti ais.

Bila nak guna hanya ambil sahaja dalam peti ais. Tak perlu dah ke kedai. Nak masak ambil je.

Nak tahu cara penyimpanannya, ini caranya.

TAHAN HINGGA 3 BULAN

1.Letakkan kelapa parut di dalam loyang. Taburkan dan gaul garam pada parutan kelapa hingga rata. Fungsi garam adalah agen yang bertindak sebagai anti pereputan.

2. Masukkan loyang ke dalam kukusan yang telah di panaskan. Kukus selama 15 minit.

3. Biarkan sehingga sejuk dan masukkn ke dalam plastik.

4. Simpan di dlm peti ais bahagian sejuk beku. Kukus semula bila hendak menggunakannya.

**Boleh tahan sehingga 2 atau 3 bulan kelapa parut tersebut . Untuk mendapatkan santan yang pekat , blender kelapa parut dengan sedikit air kemudian tapis. Boleh blender sehingga 3 kali kelapa tersebut untuk mendapatkan santan yang pekat .

Sumber : Ani Zam Via MAHN


Amalkan Doa Ini Untuk Lembutkan Hati Suami & Isteri Agar Rumahtangga Kekal Bahagia

Walaupun sudah lama berkahwin, kita harus sentiasa memastikan hubungan dengan pasangan sentiasa harmoni dan bahagia. Memang benar, kadan kala, pergaduhan kecil akan terjadi, namun, sepatutnya dielakkan kerana ia akan menjadi pencetus rasa tidak puas hati.

Oleh itu, terdapat pelbagai petua dan amalan agar rumahtangga kekal bahagia. Ia termasuk mengamalkan beberapa surah termasuk surah Yusuf. Sememangnya kita semua tahu bahawa Nabi Yusuf dilahirkan dengan rupa paras yang begitu mengasyikan sehingga bisa buat sesiapa yang terpandangnya berkelana… sehinggakan ada orang yang menganggapnya bidadari suatu ketika dahulu.

Beliaulah yang paling tampan dan berseri-seri dan oleh kerana itu, ramai yang sering berkongsi dan berpendapat bahawa beberapa dia dari Nabi Yusuf sendiri mempunyai keistimewaannya dan salah satunya adalah untuk membuatkan orang senang dan suka dengan kita.

Doa pasangan yang sentiasa menyayangi

Jika kamu sebagai seorang isteri atau suami mahukan pasangan yang sentiasa menyayangi kamu, mengasihi malah menghormati kamu, sila amalkan ayat Yusuf ini yang berbunyi:-

“Idz qola Yusufu li abihi ya abati inni roaitu ahadaasyaro kaukabaw wasy syamsa wal qomaro roaituhum li sajidin“.

Ketika Nabi Yusuf berkata kepada bapanya:Maksudnya,“Wahai ayahku! Sesungguhnya Aku mimpi melihat sebelas bintang dan matahari serta bulan; Aku melihat mereka tunduk memberi hormat kepadaku“.

Peringatan: Sebelum mengamalkan doa  ini, sila tetapkan kepada diri bahawa niatkannya untuk tujuan kebaikan. Jangan pula gunakan doa ini untuk memikat isteri/suami orang atau tunangan milik orang lain.

Beringatlah apabila kita lakukan sesuatu perkara untuk kebaikan diri dan orang lain, lebih berkat kehidupan yang akan dikecapi.

Manfaatkan doa ini sebagai ‘penyeri’ wajah diiringi dengan niat baik terutamanya untuk melembutkan hati si suami atau isteri agar lebih mengasihimu.

Boleh dibaca setiap kali selepas menunaikan solat fardhu atau bacakannya ketika mahu berhadapan dengan pasangan.

Kelebihan Lain Surah Yusuf Ayat 4

Selain surah yusuf auat 4 ini, menyebut zikir “Ya Latiff” diikuti surah asy-Syu’raa ayat 19 bermaksud, “Allah maha lembut kepada hamba NYA. DIA memberi rezeki kepada sesiapa yang DIA kehendaki. dan DIA lah yang maha kuat, lagi aha kuasa” ketika sedang memasak hidangan untuk keluarga juga boleh menguatkan kasih sayang suami.

Bila-bila masa lain, boleh juga amalkan zikir “Ya Hayyu” (yang maha hidup), “Ya Qayyum”(yang maha menegakkan), “Ya Latiff” (yang maha lembut) dan “Ya Rahman” (yang maha pengasih).

Selamat beramal!


“Jangan Lipat Ketika Suami Tak Ikut Kehendak Kita. Jejas Kualiti Lipatan Nanti.”  Aida Kongsi Tip Lipat Baju Menimbun Dengan Cepat & Kemas. Lucu Tapi Sangat Bermanfaat!

Melipat dan mengemas pakaian satu kerja yang mengambil masa terutama bagi anda yang mempunyai ramai anak. Boleh dikatakan melipat baju satu aktiviti yang kurang digemari sesetengah kaum wanita.

Itu belum masuk bab mahu memastikan pakaian yang disimpan itu kekal teratur. Jika ada banyak tangan, pasti akan bersepah semula.

Bagi membantu kaum ibu menangani masalah ini, cuba praktikkan cara yang dilakukan oleh bekas juara Program Gadis Melayu, Aida atau nama sebenarnya Khairul Noormaaidah menerusi perkongsiannya di instagram baru-baru ini.

Tips MELIPAT KAIN !!!! TAK IKUT KONSEP MAU MENIMBUN MEMBAWAK KE BULAN DEPAN TAU ??? .
1) Jgn melipat sambil tgk tV sebab mood melipat ni akan hilang kalau citer yg kite tgk tu heronyee Handsome ??? senyum sorang2 , menimbun kain tetap kat situ . Last2 esokk la lipat ?

2) Jangan lipat kain ketika time suami tak ikut ape kehendak kite ! Uihhh boleh jejas kualiti lipatan tuuu ? mau2 kite lipat kain kite je , yg suami letak tepi ! Padan muke ??

3) Suami , kalau tgk mood melipat isteri tu dah dtg cepat2 la tolong hal lain2 . Kalau3 la anak tibe2 nak air kat tingkat bawah la , nk ajak main la!!! Sebab ape? Hahahha sebab mood melipat ni cepat swing !!! Sekali ade yg kacau , nak sambung semule tu compom2 terbantut ? belom lagi kes time nak melipat tu laaaa tibe2 yb dtg ckp “ mommy !! I hepp ( help ) u !!! ???

4) Yg bekerjaya , kalau tak sempat lipat isteri boleh apply style “ BUNJUT “ dulu untuk elakkan rumah bersepah ! Bunjut tu ape ? Ambik mane2 kain pelikat atau batik , asingkan ikut kategori , ayah , mommy , anak2 dll . Tetibe emergency x de la korang memunggah kain berbakol2 tu . Tp tlg la jgn simpan bunjut korang tu terlalu lame !!! Cari la mase untuk buka satu2 bunjut , lame2 habis la wak ?

6) Care paling mudah & cepat sebenarnye korang melipat sambil dengar lagu Fav korang ! Dengar ok bukan nonton !!! So smbil lipat korang layannnn !!! Insyaallah siap ! Yg mane baru nak kecam kate dari nyanyi baik zikir tuuu haaaa jgn risau . Korang boleh tukar dengan zikir ! Ok jangan tau mengecam x habis !!!! ?

Good Night ?


“Sweetnya, Setiap Kali Baca Mesti Ingat Suami.” Tiga Tahun Siapkan, Lelaki Ini Hadiahkan Al-Quran Tulisan Tangan Sendiri Buat Isteri.

Bagi pasangan raja sehari, mereka ada cara tersendiri untuk meraikan hari bahagia supaya dapat dikenang sehingga ke akhir hayat. Daripada pemilihan pakaian, lokasi, tarikh dan juga hantaran, segalanya mahu nampak istimewa.

Hantaran Al-Quran Tulisan Tangan

Sebut tentang hantaran, seorang jurugambar semalam memuat naik satu perkongsian di Twitter, tentang kawannya yang memberi hantaran berbentuk senaskah al-Quran yang ditulis tangan sendiri olehnya kepada isteri.

Thread yang dibuat oleh Raja Nazrin ini telah nyata menjentik perhatian netizen. rata-rata memuji kegigihan pengantin lelaki tersebut dalam memberikan sesuatu yang cukup istimewa buat pasangannya.

Menurut Raja Nazrin,  al-Quran tulisan tangan itu mulai ditulis sejak tiga tahun sebelum ini, iaitu semasa pengantin lelaki masih menuntut di Universiti Kebangsaan Malaysia (UKM) bersama dengannya.

Rata-rata netizen berasa kagum dengan pemberian tersebut. Mereka turut berasa terpegun dengan tulisan tangan pengantin lelaki yang sangat cantik dan tersusun itu.


Buat Playdoh Sendiri Untuk Anak, Menarik Sebab Kos RM5 & Buat Tak Sampai 15 Minit, Confirm Selamat Untuk Anak!

Kos nak beli playdoh pun agak mahal juga sekarang ni. Jadi jomlah kita cuba buat sendiri untuk anak-anak di rumah. Selain jimatkan kos, paling penting anak-anak boleh bermain dengan selamat tanpa risau kalau anak tertelan.

Puan Muna Masrur yang berkongsi DIY buat playdoh sendiri di facebooknya buat kita rasa nak cuba. Mana taknya dengan kos hanya RM5 dan buat pun cepat, hanya 15 je. Jom ikut langkah yang diberikan olehnya.

“Dengan kos kurang RM5 dan cara buat tak sampai 15 minit, mommies dah boleh hasilkan playdoh yang MENARIK & SELAMAT pada anak anak”

Bahan bahan:
1 cawan tepung gandum
1/3 cwn air panas
2 sudu kecil garam (sebagai pengawet)
2 sudu besar minyak masak
Pewarna

Cara-caranya:

1.Masukkan garam, air panas, pewarna dan minyak dalam bekas. Kacau hingga warna sebati dan garam larut.

2. Kemudian masukkan tepung gandum. Uli doh sampai tidak melekat di tangan.

3. Jika masih melekat, tambahkan tepung gandum sedikit demi sedikit sampai doh tidak melekat di tangan.

4. Lepas main simpan playdoh dalam bekas kedap udara. Boleh sambung main esok.

Kongsi Tip:

Nak playdoh tahan lebih lama, boleh juga masak adunan dengan api yang sederhana.

Selamat mencuba !


“Ditanya Nak Hadiah Apa, Saya Cuma Nak DOA.” Suami Dedah Sebab Pilih Heliza, Resepsi Dihadiri Ilmuan, Alunan Al-Quran & Tazkirah

Perkahwinan pasangan Datin Seri Heliza Helmi dan Suami, dato Seri Mahadi Badrul Zaman ini mendapat perhatian usai mereka selamat diijabkabulkan. Tanpa majlis yang besar-besaran, jauh sekali menghebahkan perhubungan mereka sebelum bernikah, nyata membuatkan ramai yang kagum dan memuji cara pembawaan diri masing-masing sehingga sah bergelar suami isteri.

Bahkan, status suami yang jutawan juga tidak sedikitpun membuatkan mereka bermewah-mewah dalam merancang baik di majlis pernikahan mahupun persandingan. Lebih mendatangkan rasa kagum orang ramai bila mana pasangan mempelai diraikan oleh ramai Ilmuan terdiri daripada guru-guru dan ahli ulama pada majlis tersebut.

Pasangan mempelai berkesempatan memberi ucapan sekali gus berterima kasih atas kehadiran tetamu yang meraikan mereka pada malam tersebut.

“Saya menerima takdir ilahi untuk mengakhiri zaman bujang pada usia 38 tahun. Saya percaya jodoh bersama Heliza merupakan perancangan serta nikmat terbesar daripada Allah SWT untuk saya. Dia banyak membantu, apa yang anda baca kisah tentang Heliza, memang betul. itulah niat dia untuk dekatkan dengan Allah SWT.

“Untuk semua, kami ucapkan terutama guru-guru ulama dan selalu kongsi dan respon atas apa ilmu yang diberikan dan boleh disampaikan pada orang lain. kami juga ingin memohon doa daripada anda semua

Turut berkongsi rasa syukur dan terharu, Heliza mengharapkan doa semua agar rumahtangga yang dibina bersama suami kekal hingga ke Jannah.

“Terima kasih atas kehadiran, terutama keluarga dan sahabat handai, serta guru-guru. apa yang kita nak dalam sesuatu majlis, adalah doa. dan doa juga senjata orang mukmin.

“Bila orang tanya, Heliza apa yang nak hadiah. saya cakap tak nak benda lain kecuali DOA. kerana Doa itu nak Allah sampaikan dan kabulkan agar kita semua kembali ke Jannatul Firdaus.

“Terima kasih kepada ahli keluarga serta semua. Hanya Allah sahaja yang membalas jasa baik kalian.

“Doakan kami, kami baru baru bermula, perjalanan masih panjang. Yang kami mahukan adalah reda Allah. Kita nak kehiduapn yang barokah dan cinta pada Nabi. Sebab itu dalam majlis ini ada maulid, bacaan al-quran dan tazkirah dan perkara ini mudah-mudahan menjadi asbab untuk menuju ke syurga.

Dalam pada itu, mahadi turut menitipkan ucapan terima kasih buat ibu tersayang serta mentuanya atas penerimaan dirinya sebagai menantu.

“Terima kasih ibu saya kerana lahirkan dan besarkan saya sampai sekarang. Balik rumah selalu tanya bila nak kahwin. Sekarang saya dah kahwin. Terima kasih abah dan mama mentua terima saya. InsyaAllah amanah yang besar ini saya akan galas,” tulus ucapan Dato Sri Mahadi.


“Kerap Cium Tangan Ibu & Hasrat Mandi-Manda Tak Kesampaian.”  5 Beranak Maut Kemalangan, Ibu Tak Sangka Kelakuan Luar Biasa Dua Beradik Petanda Pergi Selamanya

Kegembiraan pulang menyambut Hari Raya Aidiladha dua beradik bersama ayah, ibu tiri dan ibu saudara di Kampung Brisu, Alor Gajah bertukar tragedi apabila kelima-lima mereka maut dalam kemalangan di Lebuh Alor Gajah – Melaka Tengah – Jasin (AMJ) berhampiran Jelatang, Alor Gajah semalam.

Ibu kepada dua remaja itu, Rosziati Muktar berkata dua anaknya, Alia Azahar, 17, dan Alissa Azahar, 15, seakan memberi petanda mereka akan pergi buat selama-lamanya apabila mula menunjukkan kelakuan luar biasa sejak kebelakangan itu.

Antaranya, mereka kerap ingin mencium tangan ibu mereka serta sering kali memuat naik status di aplikasi WhatsApp berhubung keinginan untuk bermandi-manda.

Ujar perunding kecantikan berusia 36 tahun itu, dia sudah merancang untuk membawa dua anak kesayangannya itu ke taman tema air di Batu Pahat, namun terpaksa membatalkan hasrat itu selepas bapa mereka yang menetap di Perak ingin mengambil dua remaja berkenaan.

“Dia cakap sentiasa update status dekat WhatsApp yang dia teringin nak mandi kat Wet World Batu Pahat, sebab itulah saya adjust cuti untuk bawa mereka pergi Selasa ini,” ujar Rosziati yang menerima panggilan daripada polis sekitar 10.30 malam tadi sejurus pulang dari tempat kerja.

Katanya lagi, pada awalnya dia menyangka anak-anaknya hanya mengalami kecederaan sebelum dihubungi semula polis yang memaklumkan anak-anak serta bekas suaminya maut.

Ujar Rosziati, kali terakhir mereka berhubung dengannya ialah sekitar 6.30 petang Jumaat yang memaklumkan mereka singgah makan di Muar selepas diambil oleh bekas suaminya sekitar 3.30 petang.

Katanya, dia difahamkan, dua anaknya bersama bekas suami dan isteri yang baharu dikahwini serta kakaknya yang tinggal sebatang kara akan menyambut Aidil Adha di kampung halaman suaminya di Alor Gajah.

Terdahulu dalam kejadian sekitar 9.40 malam itu, dua beradik berkenaan disahkan maut selepas kenderaan dipandu bapa mereka, Azahar Ahmad, 57, dirempuh sebuah kenderaan lain yang datang dari arah bertentangan.

Turut terkorban ibu tiri Halimahtun Aris Padzil, 24, dan ibu saudara Habibah Ahmad, 62, yang menaiki kenderaan sama.

Sumber: Astro Awani


Noor Nabila Titip Doa Buat Aleesya Sempena Hari Lahir “Kau Serikan Hidupku Dan Anakku Dengan Kehadiran Aleesya.”

Terbaharu di Instagra milik Noor Nabila, iaitu kakak kepada Neelofa menitipkan doa buat anak tirinya, Aleesya yang meraikan ulang tahun yang ke 12 tahun.

Ya Allah ku bersyukur dan berterima kasih Ya Allah.. kau serikan hidupku dan anakku dgn kehadiran Aleesya. Wahai Rabbul alamin panjangkan usianya, sihatkan dia, luaskan rezekinya, makbulkan segala doanya2,sempurnakan hajatnya, capaikan segala cita2nya. آمين يا رب العالمين

Selamat hari jadi yang ke-12 sayang. Semoga Aleesya sentiasa dalam lindungan dan rahmatNya. We love you so much.

Nabila berharap Aleesya menjadi penyeri dalam kehidupannya serta anaknyaa Jebat.

Untuk makluman, Noor Nabila telah melangsungkan pekahwinan dengan Engku Emran. Pada majlis berkenaan Aleesya turut hadir memeriah majlis perkahwinan bapanya Engku Emran.

Dalam pada itu, warganet mengucapkan tahniah dan mendoakan Aleesya bahagia dengan keluarga baru itu.


Bersemut Ucapan Ulang Tahun Perkahwinan Norman Hakim Untuk Isteri Tercinta!

Kebahagiaan itu harus dicari, bukan mengharapkan ia datang begitu sahaja. Untuk itu, pasangan suami isteri harus suburkan perkahwinan dengan hubugan yang harmoni.

Memang dalam perkahwinan ada cabarannya, sedangkan lidah lagi tergigit, namun jangan jadikan ia sebagai ‘booster’ untuk hancurkan kasih sayang.

Begitu juga selebriti, pelakon popular Norman Hakim dan isteri, Memey Suhaiza kini sudah memasuki ulangtahun perkahwinan yang ke 11. Wow, kukuhnya hubungan indah ini.

Muat naik terkini pelakon kesayangan ramai, ini menarik perhatian ramai peminatnya d media sosial. Norman memuatnaik foto perkahwinannya bersama isteri tercinta Memey Suhaiza.

Titip Ucapan Ulang Tahun Perkahwinan Yang ‘Sweet’

Norman memberi ucapan penuh rasa cinta untuk isterinya di media sosial, sempena meraikan ulang tahun perkahwinan mereka berdua.

Terima kasih Ya Khaliq untuk ‘pelayaran bahtera’ rumahtangga kami untuk tahun yang Ke-11 ,tahun Masihi pada hari ini.

Alhamdulillah syukur untuk limpahan rahmat & kasih sayang Mu Ya Rahim.Permudahkanlah urusan ibadah,zakat,jariah & rezeki kami dalam mengejar Jannatul Firdausi Mu.Hijabkanlah kami didalam lindungan & rahmat Mu Ya Muhaymin.

Terima kasih juga buat sahabat2 yang sentiasa mendoakan secara zahir & batin.Hanya Ya Dhul Jalaliwal Ikram sahaja yang mampu membalas segala kebaikan buat sahabat2 semua🙏🏻

Dan terima kasih makmumku..isteriku untuk segala pengorbanan & kesetiaan.Ampun maaf diatas khilaf sepanjang memimpin & membimbingmu dalam perjalanan menuju ke pengakhiran yang abadi.

Ku mohon bantuan kerajaan Mu Ya Malik Ul Mulk didalam menyusuri perjalanan duniawi yang penuh dengan muslihat ini.

أَنِ ٱقْذِفِيهِ فِى ٱلتَّابُوتِ فَٱقْذِفِيهِ فِى ٱلْيَمِّ فَلْيُلْقِهِ ٱلْيَمُّ بِٱلسَّاحِلِ يَأْخُذْهُ عَدُوٌّ لِّى وَعَدُوٌّ لَّهُۥ ۚ وَأَلْقَيْتُ عَلَيْكَ مَحَبَّةً مِّنِّى وَلِتُصْنَعَ عَلَىٰ عَيْنِىٓ

“Dan Aku telah tanamkan dari kemurahan-Ku
perasaan kasih sayang orang terhadapmu;
dan supaya engkau dibela dan dipelihara
dengan pengawasan-Ku”- Surah Taha ayat 39

PEMINAT BERI UCAPAN ULANG TAHUN UNTUK NORMAN DAN MEMEY

Melihat foto perkahwinan dan kapsyen ucapan ‘bersemut’ pelakon  bertubuh sado itu, ramai peminatnya menitipkan ucapan bagi meraikan juga ulang tahun perkahwinan pasangan bahagia tersebut.


30 Tahun Pendam Rindu Cari Abang, Wanita Ini Mohon Bantuan Netizen

Kehilangan anak keempat daripada 13 beradik masih menjadi tanda tanya ahli keluarganya sehingga hari ini. Namun begitu, mereka masih mengharapkan kepulangan orang yang dirindui itu.

Difahamkan kehilangan lelaki itu sudah memasuki 30 tahun.

Menerusi sebuah portal online, Syuhada menjelaskan walaupun abangnya anak kepada isteri pertama arwah ayahnya, namun 13 orang adik beradiknya diasuh dan dijaga oleh isteri kedua yang merupakan ibu kandung Syuhada.

“Nama abang Azman Azmi, tapi ahli keluarga panggil Meri. Kawan-kawan pula panggil Amy atau Azman.

“Selepas aboh berkahwin dengan mama saya, mama lah yang menjaga 5 beradik termasuk abang yang dicari masa tu umur abang 7 tahun. Last dia ada bersama keluarga pada 1987 (18 tahun).

“Dia keluar rumah tanpa perselisihan faham antara keluarga. Cuma ada teguran kecil daripada aboh saya kerana perwatakan dia.

“Tiada istilah pergaduhan dengan mama saya (ibu tiri) seperti yang diperkatakan. Abang lah paling rapat dengan mama saya.

“Selepas itu, dia terus menghilang tanpa khabar berita. Masa arwah aboh dan mok kandung dia sakit pernah bagitahu utk berjumpa abang. Tapi tak sempat berjumpa sebab kami mencari kesemua tempat tetap tak jumpa.

“Ni harapan terakhir kami 13 beradik untuk berjumpa dengan abang. Kerana mama saya kurang sihat. Dan berharap dapat penuhkan amanat dari arwah aboh dan mok kandung abang.

“Mama saya sangat merindui dia. Hampir setiap malam menyebut nama abang.”

Jelas Syuhada, dia sekeluarga telah cuba mengesan abangnya hampir 20 tahun tetapi gagal, sehinggalah bapa dan ibu kandung abangnya meninggal dunia tanpa sempat berjumpa.

Sebarang info boleh DM Syuhada di akaun Twitter @Syuhada_azmy atau WhatsApp 01129286268.


Teknik Buat Muka Isteri ‘Happy’ Waktu Pagi, Lelaki Ini Kemas Dapur Dulu Sebelum Tidur. Superb!

Nak buat pasangan dan rumahtangga bahagia bukan cara wang ringgi atau kena romantik. Ada pelbagai cara boleh buat supaya pasangan gembira. Salah satunya sebagaimana perkongsian lelaki ini adalah membersihkan dapur sebelum tidur. Nampak biasa ajer tapi memberi kesan yang mendalam pada para isteri.

Beliau berbuat demikian bagi memastikan dapur kelihatan kemas supaya mudah isterinya memasak pada keesokan paginya. Bayangkan jika dapur penuh dengan pinggan mangkuk dalam sinki, pasti mood memasak ‘ kelaut’. Inspirasi cara lelaki ini membantu isterinya dengan cara sebegini.

Ikuti perkongsian ini.

Saya bukan rajin, apa lagi takut bini .Saya cuma nak hidup tenang. Hidup kita akan tenang bila pagi-pagi muka isteri senyum, kalau pagi-pagi muka isteri dah ketat, rasa kelam hidup kau satu hari , lagi-lagi masa MCO ni.

Ini teknik nak bagi isteri muka tak ketat pagi-pagi . Setiap hari Sebelum kau tidur, Kau kemas dapur cantik-cantik & basuh semua, jangan tinggal walau satu garpu pon atas meja & dalam Sinki tak berbasuh, lap semua kasi berkilat, kosongkan tong sampah.

Siap , baru kau masuk tidur. Esok pagi confirm isteri takde point nak bebel. Padan muka dia. Suami-suami yang nak hidup korang tenang masa MCO ni, sila ikut Tips ni .

Superb cara ni. Mudah ajer nak buat para isteri muka tak ketat waktu pagi.

Kredit: Khairul Ezuwan


Pantau Sendiri Tekanan Darah Di Rumah, Nak Pastikan Bacaan Tepat Ada Pantang Larangnya!

Jika diajukan soalan tentang bila kali terakhir anda buat pemeriksaan tekanan darah, mungkin ada antara kita menjawab baru beberapa hari lalu lakukannya. Tidak kurang juga mungkin ada yang sudah bertahun-tahun lamanya tidak pernah buat, bahkan tidak tahu bacaan tekanan darah terkini dek kerana jarang sakit. Mungkin ramai beranggapan, jika sihat tentu semuanya normal. Oleh itu membuat kesimpulan, tidak perlu untuk membuat pemeriksaan tekanan darah.

Pun begitu kita juga sedar bahawa tekanan darah tinggi yang juga dikenali sebagai hipertensi adalah merupakan pembunuh senyap. Tidak menampakkan gejala atau tanda-tanda tertentu dan jika tidak dibuat pemeriksaan dari awal, anda akan hanya tahu apabila diserang penyakit yang serius seperti strok atau serangan jantung. Bila hal ini berlaku, pasti menyedihkan!

Menyedari hal ini, jika ada yang ‘malas’ pergi ke klinik sebenarnya anda boleh sahaja lakukan langkah pemantauan bacaan tekanan darah sendiri di rumah. Ini sangat penting untuk kita dapat pastikan bukan sahaja tekanan darah kita normal malah tiada halangan untuk seisi keluarga membuat pemeriksaan sendiri dengan lebih selesa di rumah pada bila-bila masa.

Cara Guna Kena Tahu

Oleh itu, panduan penggunaan alat pemantau tekanan darah dengan teknik yang tepat perlu diketahui terlebih dahulu. Sedikit kesilapan biasa boleh menjejaskan bacaan tekanan darah yang diperoleh dan akhirnya bacaan yang diambil tidak menggambarkan tahap kesihatan seseorang itu.

Hakikatnya pemantauan tekanan darah perlu dilakukan dengan betul untuk memberikan hasil yang tepat. Untuk membantu, gunakan senarai semak  Do & Don’t yang mudah ini :-

Don’t

Kesemua aktiviti ini boleh meningkatkan tekanan darah dan menyebabkan bacaan yang tidak tepat.

Adalah penting bagi semua antara kita memahami bahawa bacaan tekanan darah kita berbeza-beza dan berubah-ubah dalam tempoh tertentu pada waktu yang berlainan meskipun pada hari yang sama.

Oleh itu, adalah penting untuk sentiasa memantau tekanan darah di rumah menggunakan alat pemantau tekanan darah yang terbaik seperti OMRON Connect yang dilengkapi dengan sistem digital yang canggih sebagai menyediakan penyelesaian untuk pencegahan dan pengurusan kesihatan buat anda sekeluarga.

Apatah lagi baru-baru ini OMRON Connect melancarkan aplikasi program Health Gift rewards. Melalui aplikasi ini pengguna akan diberi ganjaran tiket dan healthcoins untuk setiap kali kita periksa tekanan darah (BPM) ataupun komposisi badan (BCM) kita.

Menarik bukan, dan bukan itu sahaja malah dengan jumlah healthcoins yang terkumpul, pengguna boleh tebus pelbagai baucer menarik sama ada di FamilyMart, Pasaraya Lotus’s, Touch n Go dan pelbagai lagi.


Mengurus Rumah Tangga, En Suami Jangan Ikut Budaya Melayu Tapi Ikutlah Apa Yang Nabi Ajar. Itu Baru Betul!

Umumnya bila menyentuh bab pembahagian tugas dalam mengurus rumah tangga antara suami dan isteri, seakan orang kita hanya melihat itu adalah tanggungjawab isteri semata-mata. Sedangkan hakikatnya bukan begitu, apatah lagi bila si isteri sama-sama bekerja untuk membantu suami menambahkan pendapatan keluarga.

Memahami apa sebenarnya, diharapkan perkongsian ini dapat membuka minda dan menjentik jiwa en suami untuk tidak lagi meletakkan 100% ke atas bahu isteri malah tanggungjawab itu perlu juga digalas olehnya.

Ikuti perkongsian ini.

JANGAN ikut BUDAYA Melayu. IKUT apa yg Nabi AJAR.

Cerita penceramah & pakar kaunseling rumahtangg TUAN HJ HUSSIM, sahabat baik Dato Fadzilah Kamsah. Dia mengaku sgt bahagia bersama isterinya…
Katanya,” Sy bangga nak bagi tahu semua, dulu waktu anak-anak kecik, sayalah tukang cuci punggung anak2, salin lampin, sampai anak pancut kat muka, sayalah tukang basuh baju lampin semua…tu kerja saya…Isteri sy kata, “abg, malam2 abg ambik alih buat kerja tu semua ok”…kita sama2 kerja.

“Saya nak bagi tahu, dalam rumahtangga, suami kena rajin. Tak boleh malas…Lani dah senang, baru saya cari pembantu kat isteri saya. Tapi saya bangga nak bagi tahu itu yg sy buat dalam rumhatangga selama ini. Jemur baju kat luar, jiran sebelah tegur. Semua tu kerja saya dan sy tak malu mengaku..”

Berforum pula sy dgn USTAZ NIZAM KADIR, katanya..
suami kena rajin, sampai siapkan makan untuk isteri sampai isteri boleh mkn,
siapkan pakai sampai suami tolong iron baju isteri,
siapkan rumah sampai suami yg jaga kebersihan rumah, mengemas semua suami,

Habis isteri?
Isteri sediakan diri untuk suami, bercantik2, picit2 suami, bermuka manis.
Kalau isteri buat kerja rumah, isteri dapat pahala.

Sebab tu kalau sama2 kerja, sama2 buat, tapi suami kena lebih sebab tu memang tanggungjawab suami.

Isteri kalau buat lebih, suami jangan lepas tgn pula, kena ada belas kasihan sebab ni bukan tugas isteri. Tapi hari ini perempuan buat kerja sampai tak ada masa rehat langsung, Mana tak tarik muka, mana muka tak nampak penat. Mana tak komplen suami. Macam mana nak bahagia rumahtangga?

Kita hari ni org Melayu nampak suami buat lebih sikit, kita kata isteri dia queen control, Padahal itu yg Islam suruh. Org perempuan buatlah kerja macam2, dlm hati dok menyumpah seranah, dalam hati dok kata nak redho tapi tak ikhlas2 juga, sia2 saja.Last2 penat dpt, dosa pun dpt”

USTAZ ZAHAZAN MOHAMAD:
“Menurut pendapat masyhur kalangan EMPAT MAZHAB, seorang isteri tidak diwajibkan melayani suaminya iaitu menyediakan makan, mencuci pakaian dan seumpamanya.
Seandainya isteri melakukannya, ia hanyalah sebagai kesopanan atau akhlak mulia terhadap suami. Bukan kerana kewajipannya.

Oleh itu, jika suami menuntut isterinya atas masalah ini ke pengadilan syariah, maka tetap isteri tidak boleh dipaksa (tidak diwajibkan) melayani suaminya. Maka, sangatlah adil kalau suami bekerja, memeras keringat untuk menanggung kehidupan keluarganya. Sedangkan isteri bekerja di rumah melayani kepentingan keluarga.

Jika isteri bekerja di luar rumah (sama2 mencari nafkah) , maka sudah seharusnya suaminya turut membantu menyelesaikan pekerjaan di rumah. Apalagi jika mereka mempunyai anak yang masih kecil”

Jika kita tiada ilmu, jangan kita memandai-mandai menjatuhkan hukum semua urusan rumahtangga adalah kewajipan isteri.

Ikutlah acuan yg Nabi ajarkan. Saidatina Aisyah melaporkan Nabi ketika di rumahnya, bagindalah yang paling bnyk senyum pada isterinya, yg paling bnyk khidmat dan buat kerja rumah untuk isterinya….

Menjadi wanita tidak penat. Jika suami faham tanggungjawab.
Menjadi suami tidak penat, bilamana semua beban kerja hilang dgn melihat senyuman, kecantikan dan kasih syg seorang isteri.

Adilnya Islam bila kita sama2 membantu…sama2 memuliakan antara satu sama lain.

sumber : Nor Syazrah


Walaupun Dah Ada Anak, Kasih Sayang Kena Makin Kuat, 8 Perkara Ni Suami Isteri Wajib Buat!

Pasangan yang sudah lama mendirikan rumah tangga dan sudah dikurniakan cahaya mata seringkali sibuk dengan urusan seharian. Kesibukan itu ada kalanya tanpa disedari mengabaikan pasangan dan membuatkan hubungan renggang.

Bukan bermakna rasa kasih sayang semakin pudar tetapi tuntutan kerja dan urusan anak-anak membuatkan anda terleka hingga mengabaikan pasangan.

Banyak pasangan yang menganggap situasi ini adalah perkara biasa lantas membiarkannya hingga membuatkan hubungan suami isteri semakin sepi.

Tapi awas inilah yang akan menyebabkan rumah tangga mula memasuki fasa konflik. Pakar motivasi menyarankan suami isteri yang mula merasakan kehambaran dan kebosanan dalam rumah tangga dengan cara belajar jadi romantis.

Mungkin ada perasaan malu untuk bermanja dengan pasangan seperti waktu bercinta dahulu. Tetapi anda harus mencubanya dan selalu mempraktikkannya demi memperbaiki hubungan yang mula pudar. Jadikan tip di bawah ini sebagai panduan:

1. Pegang dan usap selalu tangan pasangan. Sentuhan buat hubungan lebih mesra. Kena buat setiap hari!

2. Ubah susun atur perabot di bilik tidur untuk membangkitkan suasana baru dan segar. Letakkan pewangi untuk menghidupkan suasana yang menarik di kamar. Boleh juga hidupkan lilin aromaterapi.

3. Bangkitkan suasana romantis di rumah atau bilik tidur dengan memainkan muzik lembut dan romantik. Alunan muziknya sekadar cukup untuk telinga anda berdua sahaja. Lebih menarik muzik atau lagi kegemaran anda berdua.

4. Rancang dan sediakan hidangan yang istimewa dan digemari oleh pasangan. Hendak menawan hati suami kenalah gembirakan perutnya.

5. Cari peluang untuk bercuti bersama, bukan bersama anak-anak tetapi hanya anda berdua. Jangan bercuti di tempat yang terlalu ramai orang sebaliknya cari tempat yang damai di mana anda boleh berdua-duaan menikmati saat yang menenangkan.

6. Ajak pasangan beli makanan dan duduk bersantai tepi tasik, taman rekreasi atau tempat yang mudah buat anda. Makanlah sambil berbual. Bila sudah punya anak aktiviti mudah sebegini pun jarang kita buat kan.

7. Lakukan kembali acara mandi bersama yang mungkin sudah lama anda dan suami tinggalkan. Boleh jadi kali terakhir ketika berbulan madu.

8. Berikan hadiah dan ingat tarikh-tarikh penting buat anda berdua. Tidak perlu beri hadiah yang mahal cukup sebagai tanda ingatan. Tetapi, jika anda mampu tiada salahnya.

9. Jangan kedekut hendak memberi pujian terhadap pasangan. Luahkan sahaja apabila pasangan kelihatan cantik dan bergaya.

10. Bilakah kali terakhir anda mengucup dahi atau pipi setelah dia penat bekerja. Tahukah anda bahawa ciuman mesra anda dapat menghilangkan segala kepenatan pasangan. Tekanan sepanjang hari juga turut hilang. Itulah kuasa ciuman anda.


“Dia Lebih Hebat Biarpun Dia OKU. Apa Alasan Saya Kalau Saya Tak Sehebat Dia.” Mimi Fly Kongsi Kisah Ibu Berkerusi Roda!

Kasih seorang anak… Biarpun dikenali ramai, namun penyanyi bernama Mimi Fly One Nation Emcees tidak segan berjalan di khalayak ramai dengan ibunya yang berkerusi roda.

Malah perkongsiannya menerusi laman instagram membuatkan ada netizen yang sebak dan terharu.

“Kalau korang jumpa saya depan2 pun korang akan rasa saya mcm tinggi mengalahkan supermodel. Padahal saya 171cm je pun. Tinggi sket je dari average height asian women kan… Tengok gambar ni betol2….korang rasa kenapa saya “nampak” tinggi… Kaki mama saya pun mama saya bagi kat saya.

“Saya ni harapan dia untuk melangkah lebih jauh. Capai yang lebih tinggi. Dia cakap kalau dia percaya dia lebih hebat biarpun dia OKU. Apa alasan saya kalau saya tak sehebat dia….? Jangan takut untuk menjadi diri sendiri. Perjalanan kita semua berbeza. Kita tak sama yang penting sama-sama seiringan. Macam ni,” antara ayat yang ditulis dikapsyennya.

Tidak segan memperkenalkan ratu hatinya, menurut Mimi mamanya itu berada di tempat teratas di dalam hatinya.

“This is my mother. And her place in my heart..is on top. If u happened to bump into me it would seem to u that I’m as tall as a supermodel. When rly..I’m just 171cm. slightly higher than average height of asian women.
Look at this picture and u will see why.

“My mother gave birth to me and blessed me with her legs too. I’m her hope to walk taller and further..grasp the highest…there were times when i was at my lowest she said “I was born this way but I believed that i am not disabled. I’m special. And u r my daughter with my legs.

“If u dont believe that u can be at least as special as me..whats your excuse?” Dont be afraid to be who you were meant to be. Dont be afraid to believe that you are special. We all walk on different paths but we can always elevate each other to feel special and loved along the way. Just like in this picture.


Berminggu-minggu Batuk Tak Hilang, Rupanya Petua Dari Aunty Cina Ni Yang Serasi Bantu Anak Pulih!

Mungkin bagi sesetengah antara kita bila gatal tekak dan batuk, ia mudah diredakan dengan makan ubat untuk beberapa kali. Namun tidak dinafikan ramai juga lalui pengalaman yang memeritkan bila berbotol-botol ubat batuk dimakan namun penyakit batuk yang dialami tidak reda-reda juga.

Seakan habis cara dilakukan untuk kembali sembuh seperti sedia kala. Namun belum menampakkan kesan positif.

Sebelum anda berputus asa mencari penawarnya apa kata anda cuba dahulu petua yang dikongsikan oleh Puan Farida Farid ini.

Menurutnya setelah amalkan petua ini, keadaan batuk anaknya yang berlarutan ditanggung hingga tiga minggu lamanya akhirnya berkurangan dan nampak kesan yang positif.

Difahamkan juga petua yang diamalkan ini diberikan oleh seorang makcik berbangsa Cina kepadanya setelah kasihan melihat anaknya batuk tanpa henti-henti di sebuah kedai.

Jadi buat anda yang masih tercari-cari ubat untuk meredakan batuk yang ‘degil’ untuk hilang, apa kata cuba petua ini. Mana tahu ianya juga serasi dengan anda.

PETUA RAWAT BATUK DENGAN BAWANG PUTIH

Anak-anak batuk dah masuk minggu ke-3. Demam kebah, demam kebah, sampai 2 kali pergi emergency department sebab suhu tinggi sangat.

Macam-macam antibiotik dan remedi lain yang saya dah buat, tapi belum ada rezeki nak sihat lagi.

Alhamdulillah, bila amalkan petua rawat batuk dengan bawang putih ini,batuk dah kurang, demam pun dah kebah.

Jadi, saya ingin kongsikan remedi ini yang saya dapat daripada sorang Aunty Cina yang masa tu kasihan tengok anak lelaki saya batuk tak henti-henti.

BAHAN-BAHAN

7 atau 9 ulas bawang putih

Air 1 1/2 cawan

Gula batu 4-5 biji

CARA-CARA

Berikut adalah cara-caranya. Mudah saja.

Rebus semua sehingga sehingga jadi suku cawan. Guna api yang paling perlahan.

Minum semasa air rebusan masih suam-suam. Amalkan 3 kali sehari. Saya buat sekali rebus untuk 2 kali minum.

Petua ini sesuai untuk orang dewasa dan kanak-kanak setahun ke atas.

SEMOGA MEMBANTU

Tak salah mencuba kerana bahan yang digunakan begitu mudah didapati di rumah. Apapun, jangan sesekali abaikan pemeriksaan doktor sekiranya demam dan batuk berterusan.

Petua rawat batuk ini diamalkan secara sampingan saja, sebagai ikhtiar selain rawatan yang dipreskripsikan doktor.

Semoga Bermanfaat

Jom tonton video menarik adik-adik Bintang Kecil di Scream Park Sunway Lagoon.

Lagi video menarik berkenaan pilihan peralatan dapur yang memudahkan kerja kita di dapur. Sila tonton.


Mustajabnya Doa Seorang Isteri. Menjadi Asbab Rezeki Suami Dimurahkan!

Sedar atau tidak, kuasa doa bagi seorang isteri besar kesannya terhadap kesejahteraan suaminya. Bukan sahaja untuk memperolehi kejayaan di dunia malah daripada doa seorang isteri yang solehah akan menjadi asbab membawa suaminya hingga ke pintu syurga.

Besar kesan doa seorang isteri dalam kehidupan seorang suami…Asbab doanya, rezeki suami dimurahkan…asbab doanya, urusan suami dipermudahkan…asbab doanya, suami diberikan kesihatan yang baik…asbab doanya, suami dilindungi dari segala bentuk kejahatan dan kemudaratan…asbab doanya, suami dipelihara oleh Allah s.w.t…

Doa seorang isteri itu sangat mustajab…

Jika rumahtangga diuji, berdoalah…jika suami tidak seperti yang diimpi, berdoalah…jika suami berpaling hati, berdoalah…jika isteri dizalimi, berdoalah…jika hak-hak isteri tidak dipenuhi, berdoalah…

Allah akan mendengar doamu itu wahai isteri…jangan pernah putus asa untuk berdoa…

“Macammana nak lembutkan hati suami, dia baran dan selalu bersikap kasar sangat. Kadang-kadang tangan naik sekali. Saya sedih betul.” Luah si isteri.

Ini yang selalu berlaku. Pernah juga saya dapat soalan begini. Termenung panjang nak menjawab. Rasa bercampur baur.

“Ada tak doa untuk lembutkan hati keluarga sendiri? Doa yang bagi terbuka hati untuk berubah ke arah kebaikan. Kadang sedih sangat ahli keluarga sendiri tak solat, tak puasa…”

Soalan begini pun selalu ditanya. Saya faham situasi yang dialami, sememangnya suami atau isteri akan tertekan dan susah hati bila pasangannya begitu.

Walaupun hensem, harta berjuta sekalipun kalau perangai buruk, panas baran, kaki pukul apalagi derhaka pada Allah SWT dan gemarkan maksiat, mestilah si isteri akan gusar hati bukan?

Begitu juga kalau anak-anak degil dan keras hati, sudah tentu ibu bapa akan runsing.

Sebenarnya banyak doa yang sangat baik diamalkan. Khususnya yang diambil dari ayat al-Quran. Al-Quran itukan Kalamullah, di dalamnya terkandung penawar.

Antaranya firman Allah SWT:

اللَّهُ لَطِيفٌ بِعِبَادِهِ يَرْزُقُ مَنْ يَشَاءُ ۖ وَهُوَ الْقَوِيُّ الْعَزِيزُ

“Allah Maha lembut terhadap hamba-hamba-Nya; Dia memberi rezeki kepada yang di kehendaki-Nya dan Dialah Yang Maha Kuat lagi Maha Perkasa.”

[Surah Asy-Syura: 19]

Juga dari firman Allah SWT:

طه.
مَا أَنْزَلْنَا عَلَيْكَ الْقُرْآنَ لِتَشْقَىٰ.
إِلَّا تَذْكِرَةً لِمَنْ يَخْشَىٰ.
تَنْزِيلًا مِمَّنْ خَلَقَ الْأَرْضَ وَالسَّمَاوَاتِ الْعُلَى.
الرَّحْمَٰنُ عَلَى الْعَرْشِ اسْتَوَىٰ.

“Taa’ Haa. Kami tidak menurunkan Al-Quran kepadamu (wahai Muhammad) supaya engkau menanggung kesusahan. Hanya untuk menjadi peringatan bagi orang-orang yang takut melanggar perintah Allah. (Al-Quran) diturunkan dari (Tuhan) yang menciptakan bumi dan langit yang tinggi. Iaitu (Allah) Ar-Rahman, yang bersemayam di atas Arasy.”

[Surah Taha: 1-5]

Bacalah dan niatkan agar Allah SWT lembutkan si dia. Semoga Allah SWT memakbulkan doa yang baik-baik itu. Insya-Allah, biiznillah.

Bantu share untuk manfaat semua ya.


Nak Rasa Tenang Dalam Hidup, Belajar Urus Solat Dengan Betul. Ikuti Nasihat Ustazah Ini.

Ramai juga sahabat yang bertanya, macam mana nak susun kehidupan kita agar nampak tenang dan bahagia di samping tugasan dan komitmen yang sangat banyak.

Ikuti panduan ustazah Aminah Mat Yusoff ini. Moga manfaat untuk kehidupan lebih tenang.

Belajar menguruskan kehidupan melalui solat

1. Disiplinkan hidup kita sebagaimana Allah disiplinkan solat. Ikut aturan yang betul sebagaimana fitrah. Bersih fikizikal, mental dan persekitaran. Jadualkan segala kerja yang penting. Kurangkan mengeluh atau merungut kerana dalam solat, penat macam manapun tetap kita laksanakannya dengan redha.

2. Berpusat. Semasa angkat takbir..kita sebut Allahuakbar, dalam hati kita memasang niat..Betapa jelasnya tujuan kita melakukan perbuatan ini.

3. Mudah ke susah. Dahulukan perkara yang mudah, ringan dan rasa happy kita nak buat. kemudian diikuti perkara yang susah. Ingat lagi pesan ayah.. Hidup kita kalau dimulai dengan tugas yang berat dan membebankan ia akan buat kita penat, sehinggakan tugas yang ringanpun tidak mampu lagi kita selesaikan.

4. Sentiasa merendah diri. Masa solat, selalu diingatkan kita adalah hambaNya. Tidak berani nak tinggikan suara, nak biadab, nak melawan. Begitu juga dalam kehidupan kena banyak merendah diri, kurangkan bercakap dengan suara yang keras, bahasa yang carut. Lagi tawaduk kita kepada Allah, lagi tinggi darjat di sisi manusia.

5. Banyakkan Memuji Allah. Sebut Allah bukan time susah dan sesak tapi setiap saat, sebagaimana dalam solat, berdiri kita puji Allah, duduk, rukuk dan sujud kita tasbih pada Allah.

6. Setiap tindakan biarlah memberi kebaikan dan manfaat. Jangan terikut dengan medsos sehingga menjadikan separuh hidup kita untuk orang lihat, tengok dan nilai. Biar kita menyejukkan hati orang, memudahkan urusan orang dan memberikan kebaikan kepada orang untuk dinilai oleh Allah.

7. Bersihkan hati. Hati nie klu tak bersih, ia akan buat kita lagha. Nak solat kita wuduk. Bukan basuh fizikal semata-mata, tetapi Allah nak hati dan jiwa kita juga bercahaya.

8. Jauhi was-was dan bisikan. Perkara paling susah dalam solat ialah nak khusyuk. Terbayang-bayang urusan dunia, teringat-ingat orang yang jauh di mata, terbayang pula barang hilang. Dalam kehidupanpun begitu. Terlalu banyak bisikan agar hidup kita melencong. Tengok orang viral kitapun nak viral, tengok orang bergaya, kitapun nak bergaya. Godaan ini akan terus datang dan menguji kita. Moga Allah jadikan kita orang yang berjaya melawan dan menangkisnya.

Solat itu penghayatan. Kehidupan kita pasti tenang.

Sumber: Aminah Mat Yusoff


Ingat Tarikh-tarikh Ni Sepanjang Muharram. Berganda Pahala & Jangan Terlepas Pandang!

Berpuasa selain terbukti bagus untuk kesihatan, malah akan dikurniakan ganjaran pahala yang tinggi disisi Allah.

Oleh itu, bersempena bulan Muharram ini, terdapat tarikh-tarikh istimewa untuk kita sekeluarga dapat laksanakan puasa sunat dan ini dikongsikan tarikh-tarikhnya agar tidak terlepas pandang. Jom semak perkongsian Nurul Shahidah ini.

TARIKH PUASA SUNAT BULAN MUHARRAM

Assalaamu’alaikum…Insya Allah, dalam beberapa hari lagi, kita boleh berpuasa sunat yang agak panjang…

30 Zulhijjah = 31/8 Sabtu (juga bersamaan dgn hari Merdeka),
puasa sunat akhir bulan Zulhijjah serta penutup bg tahun masihi 1440H dgn berpuasa…

1 Muharram = 1/9 Ahad, bermulanya hari pertama puasa sunat 10 hari awal Muharram…
Juga sambutan tahun baru masihi 1441H dgn berpuasa…

Seterusnya kalau puasa 2 Muharram = 2/9 sehingga 8 Muharram = 8/9 (termasuk juga puasa sunat 2/9 Isnin + 5/9 Khamis)…

9 Muharram = 9/9 puasa sunat hari Tasu’a + Isnin…

10 Muharram = 10/9 Selasa, puasa sunat hari ‘Asyura…

11 Muharram = 11/9 puasa sunat Ba’da ‘Asyura
(kata ‘alim ulama’, Allah itu ganjil dan suka yang ganjil…
Kiyai Sohaili beritahu kalau puasa sehingga 11 Muharram/ambil hingga tarikh ganjil… Ustaz Mohaizan juga beritahu 11 Muharram=11/9 ialah puasa Ba’da ‘Asyura)

12 Muharram = 12/9 puasa sunat hari Khamis…

Seterusnya puasa sunat hari2 putih (Ayyamul Bidh) bulan Muharram,
3 hari iaitu:
13 Muharram = 13/9 Jumaat
14 Muharram = 14/9 Sabtu
15 Muharram = 15/9 Ahad

16 Muharram = 16/9 puasa sunat hari Isnin

Pesan ulama’, jika tak boleh buat semua, jangan tinggal semua…

Selamat beramal

In Syaa Allah…Bi iznillah…Aamiin Allahumma Aamiin

P/s: jika ada yang berniat untuk puasa qada’ wajib seperti puasa Ramadhan, masukkan niatnya di awal sebelum niat puasa sunat yang lain…

P/s: wanita yang bersuami, jika ingin berpuasa sunat, sila minta izin dari suami terlebih dahulu.


Rupanya Anak Lelaki Manja Dengan Emak  Banyak Kelebihannya. Salah Satunya Rajin Bantu Buat Kerja Rumah

Sesetengah ibu lemah gemar tatkala si anak lebih manja dengan mereka. Ini adalah kerana proses ini hanya dapat dialami oleh si ibu sewaktu anak mereka masih kecil sahaja. Setelah si anak meningkat dewasa hubungan dengan si ibu semakin renggang.

Namun ternyata, apabila si anak terlalu memerap sehingga tidak boleh berpisah (terutamanya anak lelaki)si ibu pasti akan mula berasa rimas dan tidak selesa. Kecenderungan si anak untuk lebih bersama dengan si ibu adalah disebabkan beberapa faktor antaranya kerana sifat si ibu yang lebih lembut dan penyabar.

Namun hakikatnya ada kelebihan pada anak lelaki itu.

Kelebihan Anak Lelaki Lebih Rapat Dengan Ibu

1.Kecerdasan Emosi dan Empati

Apabila seseorang anak lelaki itu rapat dengan ibunya, mereka akan lebih bebas untuk mengenali dan mengekspresi emosi sendiri. Secara tidak langsung ini dapat membantu mereka menjadi seseorang yang lebih peka tentang perasaan orang sekeliling. Di samping itu, hubungan istimewa yang dibina bersama si ibu mampu mengelakkan perasaan ego yang melampau.

2. Menjadi Seorang Pasangan Yang Penuh Dengan Empati Kepada Keluarga

Satu kajian dari Universiti Havard oleh professor Dr. William Pollack iaitu seorang pakar di dalam bidang psikologi mengesahkan bahawa anak lelaki yang lebih rapat dengan ibunya tidak akan menolak untuk membantu kerja-kerja rumah. Contohnya seperti mengemas rumah, membasuh pinggan dan membuang sampah. Menjadi ‘anak emak’ bukanlah satu kelemahan malah satu ‘bonus point’ yang patut diambil kira dalam mencari calon suami.

3. Peluang Untuk Lebih Berjaya Di Dalam Pekerjaan

Kebiasaannya anak lelaki yang lebih rapat dengan si ibu akan lebih pandai berkomunikasi. Ini adalah kerana sikap ibu yang suka melayan kerenah anak, suka berkongsi cerita, dan lebih penyabar membuatkan si anak cenderung untuk berkomunikasi. Secara tidak langsung ia dapat membantu meningkatkan keyakinan diri yang mana mampu membuatkan si anak lebih berjaya dalam bidang pekerjaan mereka.

4. Memiliki Fahaman Yang Seimbang Mengenai Maskuliniti

Masyarakat hari ini sudah terbiasa dengan stigma maskuliniti contohnya seperti, ‘seorang lelaki tidak seharusnya menangis’; ‘seorang lelaki tidak perlu melakukan kerja-kerja rumah’. Fahaman yang tidak seimbang tentang maskuliniti ini sangat tidak sihat dalam membentuk emosi seorang lelaki. Hal ini mampu membuatkan seorang lelaki menjadi lebih ego dan menjejaskan hubungan dengan orang sekeliling.

5. Peluang Untuk Lebih Menyerlah Di Dalam Akademik

Satu kajian yang telah dijalankan di sebuah sekolah di New York  melibatkan 400 orang anak-anak di usia belasan, mendapati bahawa anak lelaki yang memiliki hubungan yang rapat dengan ibunya terbukti tidak mudah berasa cemas atau mengalami masalah depresi. Selain itu, mereka juga sering mendapat keputusan yang baik di dalam bidang akademik jika dibandingkan dengan rakan sebaya yang tidak rapat dengan ibu mereka.

Jadi, para ibu seharusnya berasa bangga jika si anak memilih untuk rapat dengan anda. Gunakan waktu istimewa antara anda dan si anak sebaik mungkin dengan menerapkan elemen-elemen yang positif kerana ia dapat membantu dalam membentuk jati diri mereka di masa akan datang.

Ternyata ‘anak emak’ ini banyak kelebihannya.